Brisel ne komentariše podršku generalne skupštine UN zahtevu Srbije\n09 oktobar, 2008\nU sedištu evropskih institucija u Briselu nema zvaničnih komentara na podršku Generalne skupštine UN zahtevu Srbije da se pred Međunarodnim sudom pravde oceni legalnost proglašenja nezavisnosti Kosova. To se objašnjava činjenicom kako je priznavanje Kosova isključivo stvar svake pojedine članice, ali ne i cele Unije. S druge strane, zbog zahteva Srbije se ne očekuju dodatni problemi u procesu približavanja Beograda - Briselu.\nOdluka o tome da li će priznati Kosovo ili ne je samo na državama članicama, ali ne i na samoj Uniji, rečeno je iz izvora bliskih Evropskoj komisiji, upitanih za komentar glasanja na Generalnoj skupštini UN. Drugim rečima, Brisel ne smatra potrebnim da se upušta u ispravnost koraka zvaničnog Beograda, koji za cilj imaju traženje ocene legalnosti kosovske nezavisnosti pred Međunarodnim sudom pravde u Hagu.\nNešto ranije su najviši evropski zvaničnici slično ponovili, naglašavajući da niko u Briselu nema nameru srpskoj strani diktirati poteze, ali, ipak i naglašavajući kako u Beogradu treba da razmisle o tome kakve korake poduzimaju u svetlu aktuelnog procesa približavanja Srbije evropskim institucijama. Danas se, međutim, u krugovima oko Saveta ministara EU iznosi mišljenje da zbivanja na Ist Riveru neće uticati na proces integracija - zvanično. Nezvanično, sasvim je jasno, a to je pokazalo i glasanje na Generalnoj skupštini, da unutar Unije postoje razmimoilaženja u gledanju na potez Srbije - od podrške, preko uzdržanosti, do uverenja kako je reč o nepromišljenom činu.


Tramp: Softver iz Beograda pokrao izbore – Okvir\nTramp: Softver iz Beograda pokrao izbore\nNi američki predsednički izbori nisu mogli da prođu, a da Srbija ne dođe u centar pažnje, objavio je večeras portal Sputnjik, navodeći da softver za mašine kompanije „Dominion“ koje broje glasove u SAD dolazi iz Beograda, dok je Donald Tramp taj sofver na Tviteru proglasio krivim za preusmeravanje glasova Džozefu Bajdenu.\nMreža CBS Njuz (CBS NEWS) objavila je ranije da Tramp, nakon što je izgubio izbore, „širi neutemeljene tvrdnje“ o sistemu za brojanje glasova „Dominion“.\nPrema navodima CBS Njuza, Trapm „bez dokaza“ tvrdi da se „u ključnim državama “ dogodila „široka prevara sa biračima koja je izabranom predsedniku Džou Bajednu dala potrebne glasove“ da bi, po projekcijama, postao 46. predsednik Sjedinjenih Država.\n„Poslednja tvrdnja da je ‘Dominion Voting Sistems’, softver za brojanje glasova korišćen u 28 država, izbrisao i zamenio glasove namenjene gospodinu Trampu, takođe ne drži vodu“, tvrdi CBS Njuz.\nTramp je ranije objavio Tvit u kome tvrdi da je „Dominion izbrisao 2,7 miliona glasova“ koje je dobio na izborima.\n„Ne pokazujući nikakve dokaze, on je tvrdio da su države koje koriste tehnologiju kompanije „preusmerile 435.000 Trampovih glasova Bajdenu“, preneo je CNN.\nSputnjik je emitovao fotografije na kojima se vide mašine za brojanje glasova kompanije „Dominion“ sa nazivom firme, navodeći da ih je na sajt za izdavanje nekretnina „City expert“, postavio vlasnik koji im je izdavao prostorije u Beogradu.\n„Kako saznajemo, kanadska kompanija ‘Dominion’, koja proizvodi mašine za brojanje glasova, proletos je iz ovog prostora preselila svoju kancelariju u Srbiji u druge prostorije koje su takođe u Beogradu“, piše Sputnjik.\nKosovo: Novi predsednik ili izbori\nVreme: Delimično oblačno, prohladno\nSedmi paket sankcija EU protiv Rusije da blokira sve ruske banke\nKanada će Ukrajini dati preko 20.000 granata od 155 mm\nEU i 11 zemalja objavile zajedničko saopštenje\nRuske trupe napadnute sopstvenim minobacačkim sistemima\nJermak: Pomozite Ukrajini da pobedi\nZelenski i Mišel o koracima na putu Ukrajine ka članstvu u EU


Analitičari: Vlada ne mijenja stav o Kosovu | Srbija, Spor Srbije i Kosova | Al Jazeera Balkans\nAnalitičari: Vlada ne mijenja stav o Kosovu\n'Raštimana' Vlada saglasna je po pitanju Kosova i naizgled prati politiku prethodne vlasti, smatra analitičar Đorđe Vukadinović.\nIzazovi nove Vlade Srbije - Al Jazeera Balkans\nNakon što je Vlada Srbije obilježila privh 100 dana rada u vrijeme kada javnost u toj zemlji bruji o aferi prisluškivanja najviših zvaničnika, analitičari upozoravaju da će za ključna pitanja za državu biti potrebno mnogo više od verbalne odlučnosti premijera Ivice Dačića.\nPovodom obilježavanja prvih 100 dana rada nove Vlade, Dačić je kazao da je ona odlučna da postigne konačni dogovor s Kosovom i nastavi borbu protiv korupcije.\nKako iz Beograda izvještava reporterka Al Jazeere Anne Marie Ćurčić, svaka vlada Srbije od demokratskih promjena kao prioritet je nabrajala reforme i borbu protiv korupcije, od čijeg ishoda zavisi i dužina čekanja u evropskom predvorju.\nAktuelna Vlada obračun sa korupcijom počela je procesima protiv zvučnih imena sa političke scene poput bivšeg ministra životne sredine Olivera Dulića, ili Zorana Drobnjaka, direktora Puteva Srbije i starog kadra Dačićeve Socijalističke partije Srbije (SPS).\nDirektorica Agencije za borbu protiv korupcije Zorana Marković upozorava da nije dovoljno da Vlada pokazuje samo političku volju da se izbori sa ovim problemom.\n"Ta verbalna odlučnost nam ne manjka svima u državi, naviknuti smo na nju, ali moramo zaista da i očekujemo od Vlade da sada, posle ovog vrlo važnog iskoraka napred koji je pozitivan, preduzme mere iz svoje nadležnosti, da stvori uslove da ovi organi rade", kaže ona.\nPrvi potpredsjednik Vlade Aleksandar Vučić tvrdi da je ova Vlada najozbiljnija od svih do sada u borbi protiv korupcije.\n"Danas specijalni mešoviti timovi, operativne grupe rade, na više od 30 predmeta ili uvek na najmanje 30, što pokazuje obim i razmere borbe koju je Vlada preduzela", ističe on.\nProblem koji su vlade Srbije nasljeđivale jedna od druge je i konačno rješenje za status Kosova.\nPremijer Dačić od početka mandata ostvario je prvi korak - sastao se sa kosovskim premijerom Hashimom Thacijem.\nDačić kaže da je svjestan da su glavni zadaci - nastavak pregovora sa Prištinom i ubrzanje evropskih integracija – i dalje na stolu.\n"Smatramo da sva ova pitanja mora da reši naša generacija, znači da u ovom mandatu Vlade, u ovom mandatu predsednika republike rešimo ova dva ključna pitanja", rekao je on.\nPrva prilika za nastavak rješavanja kosovskog pitanja bit će pred premijerom Srbije već sedmog novembra, kada ga u Briselu očekuje novi susret sa kosovskim kolegom Thacijem.\nTokom tog susreta, Dačić bi se trebao držati nove pregovaračke platforme o kojoj javnost u Srbiji i dalje malo zna.\nAnalitičari kažu da bi, ako je suditi po ponašanju Vlade u prvih 100 dana rada, dijalog Beograda i Prištine mogao biti sličan onom koji je vodila prethodna vlada.\n"Kada je o Kosovu reč, za razliku od svih drugih pitanja gde deluju kao raštiman orkestar, ovde kao da je postignuta neka vrsta saglasnosti - iako ćemo tačno videti kolika i kakva kada platforma konačno bude objavljena - da se ne skreće s ruskog puta zbog Kosova", kazao je analitičar Đorđe Vukadinović.\n"U suštini, to je politika prethodne vlade."\nKako je kazala Ćurčić, da prvih sto dana rada Vlade nije prošlo glatko pokazala je i afera prisluškivanja predsjednika države i prvog potpredsjednika Vlade, nazvana "srpski "Watergate".\n"Premijer, koji je ujedno i ministar policije u svom maniru kaže da će svi odgovorni biti procesuirani i da se to odnosi i na sam vrh policije", rekla je Ćurčić.\nIstraga o aferi prisluškivanja počinje u ponedjeljak, nakon povratka direktora policije s bolovanja.\nDačić: Nema razgovora o kancelarijama\nPrelević: Prisluškivanje možda inscenirano


Venus osvojila Okland\n– January 10, 2015Posted in: ATP/WTA\nAmerička teniserka Venus Vilijams trijumfovala je na WTA turniru u Oklandu pošto je u finau savladala prvog nosioca Dankinju Karolinu Vožnjacki. Venus je tako stigla do 46. titule u karijeri i trenutno je po broju titula na drugom mestu, iza Serene (64) od aktivnih teniserki.\nU prethodnih pet međusobnih duela Amerikanka nije izgubila ni set od Dankinje, ali je ovaj duel bolje otvorila Vožnjackii dobia prvi set sa 6-2 za 31 minut igre. Ipak, u nastavku meča Amerikanka se konsolidovala i rešila naredna dva seta sa 6-3, 6-3 i došla do prve ovosezonske titule.\nPrethodne sezone Venus Vilijams je na ovom turniru u finalu izgubila od Ane Ivanović posle tri seta, a sada je napravila korak dalje. Titulu u konkurenciji parova osvojile su Sara Erani i Roberta Vinči.\nPosted January 10, 2015 at 9:32 AM\nSvaka čast, impresivna igra od početka do kraja turnira Sada protiv Karoline ima skor 6-0


Obeležen dan najstarijeg srpskog profesionalnog pozorišta | Vreme je za Novi Sad\nObeležen dan najstarijeg srpskog profesionalnog pozorišta\nPosle međunarodnog dana pozorišta 27. marta, koji se obeležava u celom svetu, naše najstarije profesionano pozorište - SNP Novi Sad, obeležio je 28. marta svoj dan i svoj 155.rođendan.\nNa svečanosti koja je održana na velikoj sceni, koja nosi ime Jovana Đorđevića, osnivača pozorišta, nagrađeni su i pohvaljeni brojni pojedinci: glumci, pevači, igrači i drugi saradnici i neumetničko osoblje ovog pozorišta.\nNajstarije srpsko pozorište zahvalilo je i nagradilo brojne "spoljne saradnike", koji su svojim delovanjem zadužili ovu nacionalnu kulturnu instituciju. Između ostalih, pohvalu je dobila i Služba za digitalizaciju JKP "Informatika" iz Novog Sada - zbog velikog doprinosa na promovisanju kulturnih vrednosti u okviru projekta "Digitalizacija kulturne baštine Novog Sada".\nDigitalizovanjem retke pozorišne građe učinjeno je da ona bude dostupna široj javnosti, a ova Služba je omogućila Srpskom narodnom pozorištu i virtuelnu turu.\nSaradnja SNP-a i JKP "Informatike" se nastavlja, a Služba za digitalizaciju u ovoj godini planira i brojne aktivnosti sa institucijama kulture države Srbije, AP Vojvodine i grada Novog Sada, što će svakako doprineti afirmaciji nastojanja da se uspešno realizuje kandidatura grada Novog Sada za "Evropsku prestonicu kulture 2021.".


Početak zajedničkoj života dvoje ljudi slavi se jednom od najsvečanijih proslava – venčanjem. Sam povod zbog kog se organizuje govori o važnosti ovog događaja, te tako i priprema za isti često iziskuje mnogo truda i posvećenosti. Među stavkama koje treba organizovati mnoge će se odmah naći na vašoj listi, međutim, postoje određene sitnice na koje […]\nDanas, konferencija postaje sve popularniji oblik okupljanja ličnosti koje spajaju zajednički interesi. Njen glavni cilj je da se na jednom mestu skupe svi relevantni ljudi iz određene oblasti, kako bi se postigao neki dogovor ili jednostavno proširio krug poznanstava. Organizacija takvih događaja zahteva mnogo rada i posvećenosti poslu. Važan element pripreme predstavlja reklamni materijal za […]\nJedno od najpopularnijih zanimanja mladih devojka, a pretežno studentkinja jeste posao hostese. Međutim, iako je posao hostese veoma zanimljiv mladima, potrebe za ovim mestom su nadaleko tražene, jer su osobe koje plene osmehom, pojavom i gostoprimljivošću neki od bitnijih faktora da se gosti zadrže na nekom mestu ili da negde uopšte i dođu. Ukoliko želite […]\nProstor za devojačko veče – saveti i ideje za odabir i uređenje prostora\nProstor za devojačko veče, odnosno njegov odabir, jedan je od najvažnijih elemenata svake devojačke večeri. Kao što svaki profesionalan organizator događaja zna – osim angažovanja na polju odabira idealnog prostora za ovu priliku, ključno je i urediti prostor za devojačko veče tako da se već na prvi pogled vidi čemu je ove večeri namenjen! Organizacija […]\nOdabir savršene odevne kombinacije nikada nije bio jednostavan zadatak, a stvari se dodatno komplikuju ukoliko se radi o biznis odevnoj kombinaciji. Ovo pitanje je naročito bitno ukoliko ste na samom početku karijere, kada se osećate manje sigurno i niste u potpunosti uvereni u to šta bi bilo najbolje da obučete kako biste ostavili što bolji […]\nOrganizacija bilo kog događaja zahteva dobro utemljene logističke korake. U zavisnosti od specifičnosti događaja, planiranje može biti manje ili više zahtevno. Naučni skup odnosno konferencija, su po svojoj prilici, prilično veliki zalogaj kada je u pitanju organizacija. Pre svega, ovakav tip skupova ima za cilj edukaciju i usavršavanje u različitim oblastima nauke, što iziskuje odgovornost […]\nSve prednosti organizovanja događaja u zatvorenom prostoru\n20.12.2019. Prostori za događaje\nOrganizacija događaja zahteva ozbiljan proces planiranja i obezbeđivanja svih preduslova za kvalitetan seminar, konferenciju, zabavu ili neki drugi tip okupljanja. Jedan od njih svakako je prostor u kome se događaj održava, a izabrati onaj pravi koji će zadovoljiti preferencije organizatora, ali i gostiju na događaju, nije nimalo lak zadatak. Iako su mnogi organizatori događaja skloni […]\nOno čega smo svedoci poslednjih godina jeste ubrzani razvoj i velika popularizacija država na Balkanu. Ne možemo reći da nas je nenadano zatekao bojitak na planu turističkih poseta i boravaka u zemljama ovog područja jer se godinama radilo na popravljanju integriteta i ugleda naših država koje nisu imale jednostavnu istoriju i sredstva za podizanje standarda […]\nŠta to najupečatljiviji izložbeni saloni i sajamske prezentacije imaju zajedničko?\nU brzom i veoma promenljivom društvu u kakvom danas živimo, niko se od svoje zarade ne odvaja lako i bez razmišljanja, zato ljudi uvek očekuju da vide šta kupuju, da se uvere u kvalitet materijala i zamisle u svom okruženju. Na takvoj “sceni” glavnu ulogu preuzimaju prezentacioni, izložbeni i sajamski saloni. Međutim, da bi se […]\nLife coach seminar je nešto za šta ste sigurno više puta čuli, ali kako je reč o konceptu koji tek počinje da živi i na našim prostorima, potpuno je opravdano to što možda ne razumete koja je ustvari suština ovih seminara. vek je doneo niz noviteta u raznim sferama života, a jedna od njih je […]\nNajpoznatiji kongresi posvećeni savremenim dostignućima u medicini\nNajpoznatiji medicinski kongresi su veoma značajno okupljanje, mahom naučnika iz sfere medicinskih i farmaceutskih istraživanja – profesionalaca koji se na visokom nivou bave i doprinose savremenom društvu svojim dostignućima. Na medicinskim simpozijumima se vode debate o bolestima, medicinskim stanjima, testovima, operacijama kao i o razvoju medicinske opreme u službi prevencije, dijagnostike i lečenja svih stanja […]\nPrilikom organizacije događaja sa velikim brojem gostiju, kao što su rođendani, venčanja, žurke, poslovni i ostali veći događaji, važno je obezbediti prostor sigurnosnim sistemom. Organizator, pored osmišljavanja, pozivnica i ostalih detalja, mora da povede računa da se događaj odvije u bezbednim uslovima. Pre nego što krenete sa organizacijom, procenite sigurnosne rizike i budite svesni da […]\nKvalitetna agenda je jedan od najvažnijih segmenata organizacije nekog formalnog događaja, bilo da je reč o konferencijama, seminarima ili drugim vidovima poslovnih skupova. Ukoliko govorimo o organizaciji jednog seminara, agenda predstavlja detaljno razrađen tok i satnicu seminara, koji učesnicima pruža mogućnost da na jednom mestu imaju pregled čitavog događaja, i na taj način organizuju svoje […]


Partizan gubi Drinčića zbog 50.000€!? - Sportske.net\nPartizan gubi Drinčića zbog 50.000€!?\nSaga oko transfera Nikole Drinčića u izraelski Makabi uskoro bi mogla da bude završena a ishod ne bi morao da bude nužno loš po Partizan koji ima načina, ukoliko želi, da zadrži iskusnog veznog igrača.\nU danima kada su ozbiljni evropski klubovi radili na tome da pojačaju svoje redove pred početak takmičenja u Ligi šampiona i Ligi Evrope, u Partizanu su glavne teme dana bili eventualni odlasci najiskusnijih igrača.\nTranasfer Nikole Drinčića u Makabi Haifu je gotova stvar i pitanje je samo da li Partizan želi da promeni činjenično stanje za šta još uvek ima mogućnosti.\nNaime, iskusni vezni fudbaler razgovarao je pred pauzu u šampionatu sa predsednikom kluba Draganom Đurićem i predočio mu da bi u Humskoj ostao ukoliko klub pristane na reviziju ugovora.\nCrnogorski internacionalac trenutno zarađuje 120.000 evra na godišnjem nivou u Partizanu a za povećanje godišnje zarade od 50.000 evra spreman je da odustane od odlaska u Makabi koji mu je ponudio dupli veću sumu od one koje traži od Partizana prenosi dnevni list "Sport".\nJedan od razloga zbog kojih Nikola Drinčić i dalje vaga je i taj što u Izraelu eskaliraju sukobi između palestinskog Hamasa i vojnih snaga te zemlje pa vezni fudbaler sa sobom ne bi vodio porodicu za koju je jako vezan.\nProblem je, međutim, što u Partizanu nisu spremni da Drinčiću izađu u susret pa je samo pitanje kada će vezni fudbaler prelomiti i preseliti se u Makabi.


Javni poziv za zakup privremenih objekata u Ulcinju - Vijesti.me\nJavni poziv za zakup privremenih objekata u Ulcinju\nPrivremena lokacija za privremeni objekat sa terasom u Gornjem Štoju površine 230,7 kvadrata izdaje se za 10,52 hiljade eura. Najniža cijena zakupa iznosi 500 eura za privremenu lokaciju za montažni objekat odnosno pristanište u Gornjem Štoju površine 30 kvadrata\nFoto: Shutterstock.com Autor: Mina Business\nJavno preduzeće za upravljanje morskim dobrom (JPMD) raspisalo je poziv za javno nadmetanje za zakup lokacija u Ulcinju, prema Planu objekata privremenog karaktera u zoni morskog dobra od ove do 2018. godine.\nRiječ je o zakupu zemljišta u državnoj svojini za postavljanje privremenih objekata u zoni morskog dobra u Opštini Ulcinj.\nJavnim pozivom u zakup su ponuđene 42 privremene lokacije. Najveća godišnja cijena zakupa iznosi 12,4 hiljade eura za privremenu lokaciju za montažni objekat sa terasom za obavljanje ugostiteljske djelatnosti u Gornjem Štoju, desna obala rijeke Bojane, površine objekta 260 metara kvadratnih i terase od 37,5 kvadrata.\nPrivremena lokacija za privremeni objekat sa terasom u Gornjem Štoju površine 230,7 kvadrata izdaje se za 10,52 hiljade eura.\nNajniža cijena zakupa iznosi 500 eura za privremenu lokaciju za montažni objekat odnosno pristanište u Gornjem Štoju površine 30 kvadrata.\nPrijave za javno nadmetanje podnose se svakog radnog dana od osam do 16 sati od objavljivanja poziva zaključno sa 10. martom.\nJavno nadmetanje će se obaviti 11. marta u 11 sati u hotelu Blue Star u Budvi.\nMoze lji ja da konkurise iy bratski Kosov?


Tag / Transplantacija srca / Vesti online\nSveštenik SPC zabranio da daju srce majci troje dece\nPrkoseći stavu Srpske pravoslavne crkve, otac Joil Bulatović iz manastira Ćirilovac, zabranio je porodici preminulog muškarca da donira srce teško bolesnoj majci troje dece.\nUmro prvi pacijent sa veštačkim srcem\nFrancuski pacijent kome je ugrađeno potpuno veštačko srce, preminuo je 75 dana posle hirurške intervencije, prenose francuski mediji.\nPrvi rođendan Anđelinog novog srca\nAnđela Aleksić, 14-godišnja devojčica iz planinskog sela Borovac kod Bujanovca, kojoj je prošle godine početkom januara izvršena transplantacija srca u Beču, proslavila je sa svojim...\nPrvi put ugrađeno veštačko srce\nFrancuski lekari uspeli su, prvi put u istoriji, da ugrade veštačko srce. Pacijent se nakon komplikovane operacije oseća dobro a veštačko srce u potpunosti zamenjuje funkciju pravog.\nOgnjanovići: “Tijanin novac“ ide u humanitarne svrhe\nDačić: Tijanin novac nije potrošen\n"Policija će razgovarati sa porodicom Ognjanović"\nPremijer Srbije Ivica Dačić rekao je da će policija ispitati šta se dogodilo s novcem prikupljenim za lečenje devojčice koja je letos umrla u Hjustonu, čekajući operaciju srca.\nRoditelji neće da polože račune javnosti\nDobili smo račune iz Amerike, ali nemam nikakvu moralnu a ni zakonsku obavezu da ih javno objavljujem. Tijanin račun je u postupku gašenja, a pitanje preostalog novca rešava sud u okviru...\nNije pomoglo Tijani, ali može drugoj deci\nŠta je sa novcem koji je preostao od lečenja Tijane Ognjanović, osmogodišnje Beograđanke koja na veliku žalost cele nacije nije dočekala transplantaciju srca? Odgovor na ovo pitanje, u prvi...


Vanredno stanje zbog virusa korona pokazuje nepripremljenost stanovništva u osnovama civilne zaštite, saglasni sagovornici Demostata\n- Civilna zaštita koja je ranije postojala, kada su ljudi imali obavezu da idu na vežbe, odlično je ispunjavala svoju funkciju, ali 90 odsto ljudi danas ne zna te osnovne veštine jer nisu imali gde da nauče. Više ni u školama nemate predmete koji bi decu učili osnovama snalaženja u kriznim situacijama. Zato imamo paniku na ulicama i među ljudima kakvu smo videli prethodnih dana, zaključuje Radić. On podseća da je pre tridesetak godina takav sistem u bivšoj Jugoslaviji odlično fukcionisao dok nije zloupotrebljen u građanskom ratu.\n- Takve masovne obuke su pokazale da dobro funkcionišu ali onda se desila jedna degradacija autoriteta države i mi treba da radimo na tome da se poverenje u takav vid treninga povrati. Umesto da rade na oživljavanju ideje civilne zaštite, današnji političari s vremena na vreme pominju služenje vojske. To je samo slika koju oni žele da stvore - da razmišljaju o tome i da će se to omasoviti, ništa se zapravo nije radilo, ukazuje Radić.\n- Mi imamo iskustva iz bivše Jugoslavije kada su postojali takvi razrađeni sistemi i oni su visoko vrednovani. To su bile JNA, jedinice teritorijalne odbrane, civilna zaštita, ali one su, nažalost, u određenim trenucima građanskog rata zloupotrebljene i izvrnule su se u svoju suprotnost, radile su protiv građana. Zato sada imamo neku negativnu konotaciju kada se spomenu ovi sistemi. Mislim da je i danas neophodno da postoji neki vid pripreme za vanredne situacije – kao ova sada, kao što je bio slučaj sa poplavama, podseća Panović. On ističe da je Srbiji trenutno potreban oblik obuke koji bi zahvatao najšire stanovništvo a ne samo mlađu populaciju kao što je slučaj sa vojnim rokom.\n- To ne mora biti vojni rok koji je za užu populaciju ali postoje drugi načini da se građani obuče jer trenutno dobar deo stanovništva ne zna kako da stavi gas masku, kako da pruži prvu pomoć a to su neke veštine koje bi mogle biti jako korisne svima nama. Ovo pitanje mora se sistemski urediti i takvu obuku ne treba posmatrati kao nekakvu militarizaciju države i jačanje državne moći niti ambiciju za teritorijalnim osvajanjima, već kao čin osvešćenog pojedinca i deo emancipovane građanske svesti, to je civilna zaštita, zaključuje Panović.\n- Kada je uvedena profesionalna vojska kod nas, potpuno su presekli svaki dalji rad u smislu obuke ljudi, tako da ili si profesionalac ili ne znaš ništa, što nije logično. Mi u Atlantskom savetu smo bili stava da neka vrsta obuke mora da postoji. Naravno da to ne bude obuka u trajanju od 12 meseci jer za to postoji profesionalna vojska, ali barem mesec dana neke intenzivne obuke, to ne mora ni da bude kontinuirano, već se mogu organizovati treninzi vikendima. Treba da obučimo mlade ljude da rukuju oružjem, pruže prvu pomoć, ima mnogo stvari koje su korisne za snalaženje u vanrednim situacijama, ostaviti im mogućnost da izaberu, predlaže Živulović. On ističe i da je ovo posebno važno za jednu zemlju koja je, kao Srbija, odlučila da bude vojno neutralna i nije član NATO saveza.\n- Ako smo već reformisali vojsku u skladu sa NATO standardima a nismo želeli da se pridružimo već smo proglasili neutralnost onda moramo biti mnogo bolje pripremljeni. Mi smo pravili profesionalnu vojsku po ugledu na druge zemlje u regionu ali one su većinom članice Alijanse dok mi nismo. Trebalo je gledati jednu Švajcarsku, koja kao neutralna poseduje 100 aviona F16, a mi se busamo u grudi sa samo osam aviona ovog tipa. To u slučaju neutralnosti, kad niko drugi ne može da nas zaštiti, nije dopustivo, zaključuje Živulović.\nAF: Trifunović: Vratiti vojni rok od šest meseci\nMladi za obavezan vojni rok, stručnjaci skeptični\nIstraživački centar Demostat sproveo je pre dve godine istraživanje o stavovima građana po pitanju uvođenja obaveznog vojnog roka koje je pokazalo da je ovakvu meru podržali čak tri četvrtine stanovnika Srbije.\nAleksandar Radić ističe da je on svakako pristalica uvođenja redovnog i obaveznog vojnog roka ali da smatra da ta ideja ne bi naišla na širu podršku stanovništva.\n- Iako postoje istraživanja koja pokazuju da građani žele da se uvede obavezan vojni rok mislim da to odražava samo njihove stavove u teoriji. Videli smo kako je u praksi drugačije kada je i predsednik Vučić prvi put ozbiljno progovorio o mogućnosti vojne obuke da su svi ućutali. Jednostavno građani misle da je dobro služiti vojsku ali da oni lično ne treba da imaju tu obavezu, zaključuje Radić.\nSličnog je stava i Vladan Živulović koji smatra da mladi ne bi dobro reagovali na klasičan vojni rok i obavezno služenje u dužem vremenskom periodu.\n– To ne bi bila dobra opcija, mislim da bi mladi većinom pobegli iz zemlje da bi izbegli obavezu služenja a i ovako imamo odliv mozgova, to svakako nije ono što želimo, smatra on.\nAF: Tri četvrtine stanovništva podržalo obavezan vojni rok\nUvođenje obaveznog vojnog roka podržava tri četvrtine stanovnika Srbije (75%), dok se svega 19% anketiranih građana izjasnilo protiv, pokazalo je istraživanje Demostata. Anketa je trajala sedam dana, od 10. do 17. decembra i obuhvatila je reprezentativni uzorak od 1.200 punoletnih građana, predstavnika svih generacija, iz svih delova Srbije. Glavni rukovodilac projekta bio je sociolog Srećko Mihailović. Zanimljivo je da se za uvođenje obaveznog služenja vojnog roka najviše zalažu mladi do 30 godina i to iz zapadne Srbije i Šumadije. Najmanje raspoloženje prema vojsci vlada u Beogradu, ali je i tamo čak 69 odsto ispitanika glasalo za neminovni odlazak u kasarnu. Tek svaki peti anketirani bio je protiv, dok šest odsto nema nikakav stav.\nOrganizovati rezerviste i sve koji mogu da pomognu\nNovinar i ratni reporter Davor Lukač, ističe da je situacija na ulicama Beograda danas znatno mirnija nego u prethodnim danima i da građani uče i uviđaju kako treba da se ponašaju u stanju krize ali da je država mogla to da predupredi pravovremenom edukacijom stanovništva.\n- Pošto sam svaki dan na ulicama, posle svakodnevne panike i histerije vidim da su ljudi počeli da su smiruju. Postoji nešto što se ranije zvalo civilna zaštita, o tome danas niko ništa ne zna. Deca danas u školi nemaju ni časove prve pomoći i nemaju priliku da nauče bilo šta o tome, zaključuje Lukač.\nOn naglašava i da je posebno problematično što država nema ili ne koristi mehanizme da organizuje rezerviste, ljude koji jesu obučeni da pomognu u ovakvim situacijama.\n- Recimo mi koji smo služili u ratu smo obučeni ali niko nas sada nije pozvao da pomognemo iako postoji evidencija, tako da bih zaključio da ne postoji volja države da bilo šta uradi na ovom polju. To nije pitanje ni resursa ni novca, već volje, zaključuje Lukač.


Kafe Boutique – ideal svakodnevnog uživanja | Beograd Noću\nKafe Boutique – ideal svakodnevnog uživanja\nKafe Boutique – ideal svakodnevnog uživanja.\nNovi kafe Boutique je za veoma kratko vreme postao jedan od najposećenijih i omiljenih lokala. U njemu možete da ispijate omiljeno piće i svakodnevno uživate.\nNalazi se na Trgu Republike i nije ni čudo, jer pored odlične lokacije, kafe Boutique je popularan i po izuzetnoj usluzi na neverovatno visokom nivou.\nJednim dolaskom u ovaj kafe poželećete ponovo da se vratite i uživate u neverovatnom piću i hrani koju ovde nude.\nTokom ovih toplijih dana, možete sedeti u fenomenalnoj bašti koju lokal poseduje, i u samom centru prestonice, posmatrati prolaznike ispijajući piće po vašem izboru. Takođe, kafe Boutique predstavlja i idealno mesto za poslovne ili privatne razgovore, druženja sa prijateljima, za tračarenje sa najboljom drugaricom, ili intimno druženje sa vama dragom osobom.\nOpuštajući ambijent, pozitivna energija i raspoloženje čini da se u kafeu Boutique uvek osećate dobrodošlim.\nKoliko je kafe Boutique poznat po dobroj usluzi, dokazuje i dolazak poznatih ličnosti koji se redovno ovde zabavljaju. Naime, nedavno je poznata pevačica Goca Tržan bila vredna pa je spremala picu i kolače baš u kafeu Boutique. Poznato nam je da Goca obožava da kuva, a njene specijalitete imao je prilike da proba i lider Ujedinjenih regiona Srbije Mlađan Dinkić. Tržanka je iskoristila priliku da bivšem ministru finansija podigne nivo šećera, pa mu je tom prilikom napravila sjajni voćni kolač na kom je sosom od jagoda ispisala svoje ime. Veoma simpatičan gest u pravom stilu Goce Tržan.\nZato, kako ne biste propustili da i vi možda uživate u Gocinom ili nečijim drugim specijalitetima, dođite u kafe Boutique i provedite sjajan dan.\nEfikasna usluga na visokom nivou, uvek ljubazno i nasmejano osoblje i savršena kuhinja su prepoznatljivi poklon koji će vam uvek biti pružen u ovom kafe- restoranu.\nOvde možete uživati u kvalitetu hrane, kakav je retko moguće pronaći na bilo kom prestoničkom mestu. Ono što ćete svojim prijateljima sigurno prepričavati nakon posete ovog mesta jeste bogatstvo ukusa raznih slatkiša koji su na meniju kafea Boutique.


Sportske.net - Partizan - Počeo zlatiborski ''dril''...\nPartizan - Počeo zlatiborski ''dril''...\nFudbaleri Partizana doputovali su na Zlatibor, gde će obaviti prvu fazu priprema za narednu sezonu. Treninzi na srpskoj planinskoj lepotici su već počeli, a boravak na Zlatiboru planiran je do 24. juna.\nPartizanova ekspedicija je smeštena u hotelu ''Palisad'', a prvog radnog dana na Zlatiboru dočekala ih je kiša, koja je donekle izmenila planirani ritam rada.\nPošto je teren klizav, a ekipa je jutros već održala jedan trening, odlučeno je da se zatim održi kraći trening od oko 30-40 minuta, kako bi igrači ''osetili planinski vazduh'' i izbacili iz sebe umor od višečasovnog putovanja autobusom do Zlatibora.\nRađene su vežbe istezanja i aerobnih aktivnosti, kako bi igrači spremno dočekali sutrašnji početak rada maksimalnim intenzitetom.\nInače, planirano je da se tokom boravka na Zlatiboru održi 12 treninga i odigra jedan kontrolni meč.\nKao što je poznato, sa ekipom Partizana je i Marko Lomić, koji je završio saradnju sa moskovskim Dinamom, a po povratku sa Zlatibora očekuje se da će iskusni levi bek potpisati ugovor sa crno-belima i pomoći im u kvalifikacijama za Ligu šampiona.\nIz Partizana još i informacija da su crno-beli sinoć ispratili i košarkašku utakmicu između Zvezde i Partizana, a posle pobede Bogdanovića i drugova Nikolićevi izabranici su, kako saopštavaju iz kluba, priredili ''prigodno slavlje'' tim povodom.


2015 фебруар | Унија синдиката просветних радника Војводине УСПРВ | Page 5\n7. februar 2015. Obrazovanje Nema komentara\nMinistarstvo prosvete saopštilo je da je sa sindikatima obrazovanja „približilo stavove“ o spornim pitanjima vezanim za njihove zahteve i prekid štrajka u školama. Iz Sindikata radnika u prosveti Srbije navode da ni u najnovijoj rundi pregovora „nema pomaka“, dok ostali sindikati obrazovanja ocenjuju ponudu ministarstva uglavnom kao pozitivan pomak.\nČelnici sindikata i Ministarstva ponovo su juče pregovarali o Posebnom kolektivnom ugovoru i sporazumu kojim bi bio okončan štrajk, a jedino neusaglašeno pitanje, kako navodi Ministarstvo, ticalo se datuma otpočinjanja pregovora sa sindikatima o iznosu pomoći koja će biti isplaćena zaposlenima u osnovnim i srednjim školama i domovima učenika.\n6. februar 2015. Obrazovanje Nema komentara\nU petak, 6.2.2015. godine održan je sastanak reprezentativnih sindikata u prosveti sa resornim ministrom dr Srđanom Verbićem. Tema sastanka je bila usaglašavanje sporazuma koji bi okončao štrajk u velikom broju srpskih škola .\nSvesni svoje odgovornosti za ukupno stanje u obrazovanju, reprezentativni sindikati su bili spremni da načine kompromise, čak i to da se pojedine garancije svedu na ministrovu časnu reč. Međutim, verovanje je dovedeno u pitanje zbog nečeg sasvim trivijalnog. Insistiranje ministra da pregovori o visini novčanog iznosa počnu isključivo posle 1. juna 2015. godine, a nikako pre (ovako teorijski mogu započeti i 31. decembra 2015.?!?) zahladnelo je odnose dveju strana.\nSporna dva slova, predlog koji je postao kamen spoticanja postizanju sporazuma, ministru dr Srđanu Verbiću ne znači ništa, ukoliko ima ozbiljnu nameru da održi svoju reč. Sindikatima, naprotiv, ta jedna reč, predstavlja značajnu razliku između pružanja garancija i nove, moguće, podvale.\nUSPRS: Broj škola u štrajku se povećava\n4. februar 2015. Obrazovanje Nema komentara\nBEOGRAD, 4. februara 2015. (Beta) – Predstavnici reprezentativnih sindikata prosvete očekuju nastavak pregovora s Ministarstvom prosvete, kako bi se konačno usaglasio sporazum o prekidu štrajka prosvetnih radnika, koji traje već treći mesec.\n„Trenutno obe strane šalju predloge i sugestije na konačan tekst sporazuma i nadamo se da ćemo naći prihvatljivo rešenje“, kazala je agenciji Beta portparol Unije sindikata prosvetnih radnika Srbije Jasna Janković.\nOna je ukazala da je tekst posebnog kolektivnog ugovora već usaglašen, a sporazumom o prekidu štrajka treba precizirati neka rešenje za materijalni položaj zaposlenih, kao i rokove za postizanje dogovora o platnim razredima u javnom sektoru.\nPrema rečima Jankovićeve, sindikati su Ministarstvu prosvete poslali neke svoje sugestije, a do kraja nedelje očekuju odgovor i poziv za nastavak pregovora.\nDržavni sekretar Ministarstva prosvete, nauke i tehnološkog razvoja Aleksandar Belić izjavio je u sredu da uvodjenje platnih razreda u javni sektor treba da se odloži, te da ima poteškoća i u racionalizaciji broja zaposlenih u prosveti.\n„Obavestili smo Ministarstvo državne uprave i lokalne samouprave koje je zaduženo za platne razrede da se visokoškolski sektor već finansira po studentu, a ne po zaposlenom, a da u naučnom sektoru već ima platnih razreda“, kazao je Belić na sednici Senata Univerziteta u Beogradu.\nUvođenje platnih razreda treba odložiti\n“Obavestili smo Ministarstvo državne uprave i lokalne samouprave koje je zaduženo za platne razrede da se visokoškolski sektor već finansira po studentu, a ne po zaposlenom, a da u naučnom sektoru već ima platnih razreda”, rekao je Belić na sednici Senata Univerziteta u Beogradu.\nBelić je istakao da uvodjenje platnih razreda, “ako je ono uopšte i moguće”, treba da se odloži ili da se tome uopšte ne pristupi zbog izuzetnosti ova dva sektora.\n“Situacija je relativno jasna, s tim što Ministarstvo državne uprave to treba da prihvati”, naveo je Belić.\nO racionalizaciji u prosveti po kojoj treba da se smanji broj zaposlenih za 6,5 odsto u odnosu na decembar 2013. godine, Belić je rekao da su ta dva sektora izdvojena iz ograničenja zapošljavanja, te da bi to značilo da treba da se smanji broj pomoćnog osoblja što bi “onemogućilo normalno funkcionisanje”.\n3. februar 2015. Obrazovanje Nema komentara\nGde ste, kolege?\nU ovom trenutku, prosvetni radnici u Srbiji nisu jedini koji pokušavaju da se izbore za svoja prava. Borbu vode i naše kolege u Makedoniji, na svoj način. Jednoj učiteljici je u toj borbi naročito zasmetalo što među njenim kolegama ima mnogo onih koji se kriju, ne žele da se uključe u borbu, iz straha da će ih to sutra koštati. Ona im je uputila otvoreno pismo, koje prenosimo u celosti:\nGodinama nastavnici na razne načine pokušavaju da izraze svoje nezadovoljstvo zbog nepravednih zakona u oblasti obrazovanja, koji se brzinom munje promenio i još uvek se menja, a bez ikakve konsultacije sa onima koji realizuju nastavni proces – prosvetnim radnicima.\nTo je dovelo do opšteg štrajka u obrazovanju, ali, nažalost, nismo pokazali slogu. Mnogo je među nama onih koji okreću glavu, a čiji ignorantski stav ne mogu da razumem. Kad ih čovek sluša, gleda, reklo bi se da je sve u najboljem redu, da nam “teče med i mleko”.\nNEMA NAZNAKA DA ĆE ŠTRAJK U PROSVETI BITI PREKINUT\nČetiri reprezentativna sindikata obrazovanja odbila su da potpišu poseban kolektivni ugovor, jer je, kako tvrde, ministarstvo od njih zahtevalo da to bude uslov za prekid štrajka. Nastavak pregovora očekuju sredinom ove nedelje.\nIako je republička Vlada 27. januara donela zaključak da su dogovoreni svi detalji posebnog kolektivnog ugovora u obrazovanju i da može biti potpisan, do danas to nije učinjeno. Predstavnici reprezentativnih sindikata tvrde da je tome kumovalo resorno ministarstvo.\nSindikati ne odustaju od zahteva da im se omogući bolji materijalni položaj. Oni smatraju da u budžetu ima mogućnosti za drugačiju preraspodelu ušteđenog novca. Po njima, trebalo bi im vratiti deo zarada umanjenih 10 odsto, zbog mera štednje uvedenih odlukom Vlade Srbije. To je jedan od najvažnijih, ali ne i jedini zahtev.\nSvi ovi razlozi navode na zaključak da za sada nema nikakvih naznaka da će štrajk u prosveti biti prekinut.\nNastavak pregovora sindikati očekuju sredinom ove nedelje. Prosvetari su uputili zahtev da se u njih uključi premijer Aleksandar Vučić, kao i predstavnici ministarstva finansija i resorni ministar.\n2. februar 2015. Obrazovanje Nema komentara\nI ovog ponedeljka, časovi u većini škola u Srbiji traju 30 minuta. Ministar je u petak tražio da prosvetari obustave štrajk, dok druga strana traži ispunjenje svojih zahteva i ne pristaje, kako kažu, na ucene. Za RTV je iz kabineta resornog ministra poručeno da se sutra nastavljaju pregovori.\n1. februar 2015. Obrazovanje 2 komentara\n1. februar 2015. Obrazovanje Nema komentara\n„Država će naći način da pomogne prosvetnim radnicima“ – premijer Vlade Republike Srbije\nGodišnja poseta: 342727


Mjere tokom pandemije nude put za izbjegavanje klimatske katastrofe - CdM\nDok stručnjaci upozoravaju da je svijet pred ključnim mjesecima koji mogu preduprijediti klimatsku katastrofu, mjere ograničenja uvedene zbog pandemije korona virusa nude uvid, ali i nadu kako je moguće suzbiti emisije štetnih gasova, premda će biti potrebne dalje drastične promjene, posebno dok države širom svijeta pokušavaju ubrzati oporavak svojih privreda, pišu svjetski mediji.\nPresudnih šest mjeseci\nSvijet ima samo šest mjeseci da promijeni kurs klimatske krize i spriječi skok emisije gasova s efektima staklene bašte poslije ukidanja ograničenja koji bi nadvladao napore za zaustavljanje klimatske katastrofe, upozorio je jedan od najistaknutijih energetskih stručnjaka.\n“Ova godina je poslednje vrijeme kojim raspolažemo”, rekao je Fatih Birol, izvršni direktor Međunarodne agencije za energiju (International Energy Agency – IEA).\nOn je za Gardijan (The Guardian) rekao da će sljedeće tri godine odrediti kurs u narednih 30 godina, dodajući da će, ako ne budu preduzete mjere, sigurno doći do skoka emisija štetnih gasova, poslije čega će teško biti smanjene u budućnosti, zbog čega IEA poziva vlade da osmisle održive pakete oporavka.\nIEA je izračunala da vlade planiraju da u narednih nekoliko mjeseci potroše devet hiljada milijardi dolara za spasavanje svojih privreda od krize korona virusa i paketi podsticaja ove godine, prema Birolu, odrediće oblik globalne ekonomije u naredne tri godine – emisije gasova koji izazivaju efekte stakle bašte moraće početi da padaju naglo i trajno ili klimatski ciljevi neće biti dostižni.\nMada su emisije ugljen-dioksida u aprilu na globalnom nivou pale za 17 odsto u poređenju s prošlom godinom, posle su počele da rastu, ukazuje britanski list.\nDok je stvaranje radnih mjesta prioritet u zemljama gdje su milioni ostali bez posla usljed pandemije i mjera ograničenje, analiza IEA objavljena u četvrtak, 18. juna, pokazuje da je stvaranje zelenih radnih mjesta efikasnije nego sipanje novca u privredu koja više zavisi od karbonskih goriva. Iako neke vlade rade na mjerama za zeleni oporavak, poput EU koja je u središte oporavka stavila Evropski zeleni dogovor, novac dosad potrošen više je usmjeren na privredu zavisnu od karbonskih goriva.\nTri godine i tri hiljade milijardi dolara\nIEA navodi da bi smanjenje emisija ugljenih gasova i velike potrošnje vlada mogle da stvore jedinstvenu priliku da svet ispuni ciljeve iz Pariskog klimatskog sporazuma iz 2015, ukazuje Blumberg (Bloomberg).\nS hiljadu milijardi investicija u svakoj od naredne tri godine, emisije ugljen-dioksida bi u 2023. mogle da padnu za 4,5 milijardi tona ili 14 odsto ukupnih gasova iz prošle godine, navodi se u analizi IEA koja razmatra 30 zasebnih mera s potencijalom i da podigne svijet iz ekonomskog pada COVID-19 i da stvori klimatski bezbjedan rast.\nTo bi stvorilo devet miliona radnih mjesta u nizu sektora povezanih s energetikom i poguralo globalni BDP za 3,5 odsto do 2023, ističe Blumberg i ukazuje da je IEA objavila analizu u vrijeme kada mnoge države razmatraju sljedeću fazu podsticaja za pandemiju. Energetski sektor je do sada dobio ograničene podsticaje, ali prema izvještaju, veća podrška bi dalje unapredila trostruki cilj oporavka: rast, stvaranje radnih mjesta i klimatski bezbjedan razvoj.\nMnoge od preporučenih mjera bi, kako navodi Blumberg, ubrzale promjene koje su već tehnološki moguće i prihvaćene na tržištima, kao što su električna vozila, obnovljivi izvori energije i recikliranje. Takođe se ohrabruje razvoj skupih ili novih tehnologija koje još nisu prisutne na tržištima u većem obimu, poput hvatanja i skladištenja ugljenih gasova, modularnih nuklearnih reaktora ili mreža brzih vozova.\nHiljadu milijardi dolara godišnjih investicija potrebnih prema procjeni IEA bi došli iz javnih i privatnih izvora i iznosili bi oko 0,7 odsto globalnog BDP-a. Oko 30 odsto bi došlo od vlada, što je manje od 10 odsto sredstava posvećenih ekonomskoj pomoći za posljedice korona virusa, navodi IEA. Ipak, ističe Blumberg, izvještaj je naišao i na kritike. IEA pretpostavlja veoma visoki nivo javne i privatne potrošnje u zemljama u razvoju, što je potpuno nerealno bez značajne spoljne podrške, rekao je klimatski istraživač na Oksfordskom univerzitetu Brajan O’Kalahan (Brian O’Callaghan).\nKako je COVID-19 promijenio svjetsku privedu, globalni pokret za zaustavljanje klimatskih promjena se suočava s izborom: naučiti lekcije pandemije ili propasti, ocjenjuje kolumnista Volstrit džurnala (The Wall Street Journal) Volter Rasel Mid (Walter Russell Mead), ukazujući i da je pandemija pokazala ograničenja koje zemlje treba da pretrpe u smanjenju emisija štetnih gasova.\nMjere ograničenja, kako navodi kolumnista konzervativnog lista, zbog korona virusa su dovele do najnaglijeg smanjenja emisija, s procjenama da će globalne emisije ugljen-dioksida 2020. pasti za osam odsto u poređenju s 2019, što je blizu 7,6 odsto koliko je prema procjenama UN potrebno svake godine do 2030. da se može spriječiti povećanje temperature za više od 1,5 stepeni.\nMeđutim, ističe Mid, većina mjera koje su dovele do pada emisija nisu ekonomski održive. Ekonomska šteta nanijeta ograničenjima je bila toliko surova da politički lideri traže otvaranje svojih privreda dok pandemije i dalje bijesni, pa je teško je zamisliti da će zemlje širom svijeta sebi nanijeti toliko bola da spriječe buduće prijetnje planeti.\nAli postoje i dobre vijesti, ocjenjuje kolumnista američkog lista. Neće sve potrebne promjene biti dočekane s osjećajem žrtvovanja.\nCOVID-19 je pokazao da SAD mogu imati manje saobraćajne gužve – pošto 62 odsto Amerikanaca ima poslove koji se mogu raditi od kuće i većina njih ne mora svaki dan odlaziti na posao, čime bi svijet bio zdravije i srećnije mjesto, pošto je vožnja do posla jedna o najvećih neugodnosti modernog života.\nKampanja za manje korišćenje javnog prevoza globalno neće riješiti klimatski problem, podvlači Mid i ukazuje da 18 odsto emisija širom svijeta dolazi od drumskog saobraćaja, i njegovo smanjenje za 25 odsto bi donijelo samo 4,5 odsto u odnosu na 7,6 odsto koliko su preporučile UN. Ali to je početak i pokazuje put za klimatski pokret da bi bio uspješan, zaključuje kolumnista Volstrit džurnala.\nKlimatske promjene nisu zastale, čak i dok je korona virus opustošio globalnu privredu i odnio stotine hiljada živote, piše Fajnenšl tajms (The Financial Times), ukazujući da je i pored značajnog smanjenja emisija ugljen-dioksida tokom pandemije, zemljina atmosfera to jedva primijetila.\nKoncentracija ugljen-dioksida prošlog mjeseca dostigla je novi rekord, navodi britanski list uz objašnjenje da taj gas ostaje u atmosferi više od sto godina i da nastavlja da se akumulira sve dok ga ljudi pumpaju u vazduh. Drugi podaci sumorno pokazuju u istom smjeru – ove godine je maj bio najtopliji maj otkada se mjeri modernim instrumentima, dok je na Grenlandu tokom proljeća zabilježen neobično visok nivo topljenja leda.\nIpak ima nekih dobrih vijesti, ističe Fajnenšl tajms i dodaje da je pandemija imala veliki uticaj na nešto što je od fundamentalnog značaja za rješavanje klimatskih promjene – naše vrijednosti. Život pod korona virusom je primorao sve da preduzmu kolektivne mjere za zaštitu zdravlja svih i da uvide da su udaljene prijetnje vrijedne priprema da se one spriječe.\nTokom mjera ograničenja mnogi su stavili prioritet na kolektivnu bezbjednost u odnosu na individualne slobode, što je kako navodi Fajnenšl tajms, antiteza kulturi trenutnog zadovoljstva koja je dovela do navika koje nisu dobre po životnu sredinu.\nMnogi klimatski istraživači i aktivisti su prilično optimistični zbog promjena u stavu koji će pogodovati klimi na duži rok, piše britanski list, ukazujući da je pandemija bila šansa da se promijeni slika kako bi budućnost mogla izgledati, pošto se promijenila sama očekivana budućnost.\nPlanovi Evropske unije da do 2050. smanji emisije na nulu – uklanjanje svih ispuštenih gasova s efektom staklene bašte – zahtijevaće radikalnu promjenu u skoro svakom aspektu moderne privrede, ocjenjuje Politiko (Politico), ali i ističe da će i sama Unija morati da se promijeni, dok dramatični rezovi u emisijama budu izbrisali cijele industrije i primorali ljude da promijene način kako jedu, rade, žive i putuju.\nNije slučajno što Evropski zeleni dogovor ima slično ime s projektom Novi dogovor američkog predsjednika Frenklina Ruzvelta (Franklin D. Roosevelt), koji je 30-ih godina promijenio američki kapitalizam, ali i kako američki građani gledaju na svoja prava i odgovornosti, navodi portal i ukazuje da je pandemije korona virusa povećala paralele s Novim dogovorom pošto se govori da se Evropa suočava sa šokom kakav nije viđen od Velike depresije.\nAko se Evropa zaista mobilizuje za ispunjavanje cilja do 2050, svaka poslovna odluka, životni izbor, svaka odlika evropske kulture – od odlaska na skijanje preko mečeva fudbalske Lige šampiona do francuskog sira – moraće da bude stavljena na test koliko doprinosi klimatskim promjenama i, kako ističe Politiko, nijedan građanin, nijedna industrija, nijedna vlada neće ostvariti cilj bez promjena.\nLjudi će morati da lete manje, da jedu manje crvenog mesa i da više koriste vozove, autobuse, tramvaje i bicikle. S druge strane, dodaje portal, neke zajednice će morati potpuno da se promijene, poput onih koje zavise od uglja i nafte, pošto će nestati poslovi povezani s fosilnim gorivima, a to će teže pogoditi neke regione nego druge.\nEvropi nisu potrebni dodatni bolovi – nepravedna tranzicija produbljuje nejednakost koja hrani nacionaliste, ističe Politiko i ukazuje da su rudarski gradovi u Velikoj Britaniji koji su nekad ponosno davali energiju svojoj državi, 2015. godine glasali za Bregzit.\nZahtjev za solidarnost među regionima, nacijama i klasama je možda najjači argument zašto će ukidanje emisija štetnih gasova morati iziskivati drugačiju Evropu i zašto ima potencijal da preoblikuje EU. Kao i Novi dogovor u SAD, Evropski novi dogovor ima potencijal da ojača osjećaj zajedničke svrhe i uspjeha, ali i da pomogne EU da odgovori na pitanje čemu služi unija, zaključuje Politiko.\nTagsefekat staklene bašte Fatih Birol klimatske promjene koronavirus navike Svijet


U EU počeli sa izradom sankcija protiv ruskih državljana zbog slučaja Navaljni\nIzvor: Vostok.rs, 01.Mar.2021, 12:14\nStalni predstavnici država članica EU započeli su sa izradom sankcija protiv Rusa umešanih u hapšenje Alekseja Navaljnog, rekao je izvor za RIA Novosti. „Da, pisani postupak je upravo pokrenut“, rekao je sagovornik agencije. Očekuje se da će imena lica koja su uključena u spisak biti objavljena ove nedelje kada spisak bude objavljen u zvaničnom glasniku.\nOdluku o restriktivnim merama protiv ruskih državljana doneli su šefovi ministarstava spoljnih poslova država članica 22. februara. One će stupiti na snagu nakon zvaničnog objavljivanja. Kao što su mediji ranije izvestili, nove sankcije će se verovatno uvesti protiv „direktora Istražnog komiteta, direktora Ruske garde, generalnog tužioca Rusije i šefa Federalne kaznene službe“.\nIzvor: SrbijaDanas.com, 01.Mar.2021\nOdluka o uvođenju novih sankcija je doneta 22. februara..Stalni predstavnici država-članica Evropske unije pokrenuli su tehničku proceduru za formiranje nove sankcione liste u okviru režima kršenja ljudskih prava, na kojoj bi trebalo da se uključe građani Rusije umešani u hapšenje Alekseja...


LUKAVAC Kantonalno tužilaštvo Tuzla potvrdilo\nPronađena amonijačna voda u kompleksu gdje se nalaze koksne baterije\nTokom jučerašnjeg ispitivanja\nIstražni tim Tužilaštva Tuzlanskog kantona utvrdio je da se situacija u vezi sa zagađivanjem okoline u kompaniji "Global ispat koksna industrija" (GIKIL) iz Lukavca i dalje komplicira, jer se pojavljuju i novi uzročnici zagađivanja.\n- S ciljem navodnog smanjenja oticanja u rijeku Spreču, amonijačna voda se i dalje taloži i rasipa po samom kombinatu. Stanje je i dalje izrazito loše, a jučer je obavljeno i novo uzorkovanje vode - saopćeno je danas iz Kantonalnog tužilaštva.\nU saopćenju se navodi da se u napuštene kanale i podrumske prostorije ugašenih koksnih baterija koje zauzimaju znatan dio površine kompleksa i dalje taloži znatna količina amonijačne vode te se i dalje dio te vode ispušta u Spreču.\nPrema informacijama da je u krugu GIKIL-a nastavljeno sa zagađivanjem okoline, istražni tim Kantonalnog tužilaštva, MUP-a Tuzlanskog kantona i stručnih lica i agencija, koje rade prema nalogu Tužilaštva, obavili su jučer uviđaj i potvrdili ove informacije.\nKantonalno tužilaštvo, u okviru istrage koja je ranije otvorena, nastavlja s dokumentiranjem svih relevantnih informacija u ovom predmetu.


SVET KOMPJUTERA - PHONE ZONE - Today\nOrganizacija radnog dana je sve komplikovanija i stvara poslovnim ljudima sve više i više problema. Rešenje su PDA uređaji, laptopi, aplikacije za vođenje vašeg radnog dana i brojne ceduljice na radnom mestu. Kako bismo vam donekle pomogli u toj borbi sa večitom stiskom u vremenu, predstavljamo vam softver prostog imena – Today.\nU pitanju je „all in one” aplikacija koja na jednom mestu skuplja sve vaše poslovne sastanke pa i privatna dešavanja, kako biste uvek bili upućeni u to šta je dalje pred vama. Glavni ekran podeljen je na nekoliko menija, a tu su na prvom mestu zadaci koje u toku jednog dana morate da obavite, kao i već obavljene obaveze. Zatim slede važni datumi kao što su godišnjice, rođendani, slave i svadbe, nakon kojih imate spisak sastanaka koje morate da obavite u toku dana. Kako bi ova „poslovna ponuda” bila kompletna, program obuhvata i listu novih SMS poruka i novih e-mailova. Pored svake od stavki stoji i broj u zagradi koji označava koliko zadataka imate u svakoj od njih, a pored imena programa – „Today” – softver je sposoban da prikazuje sva dešavanja i naredne nedelje pa čak i kompletnog meseca.\nNaravno, za sve ove događaje moguće je podesiti i alarm kako bi vas telefon stalno podsećao da nešto ne smete da zaboravite pa se čini da je ovo jedno od kompletnijih i kvalitetnijih rešenja kada govorimo o organizaciji vašeg radnog dana.\nwww .chepall .com


"Kaldera kompani" predstavila jedinstven sistem protivgradne zaštite\n15/05/2018 | 19:17 | Autor: SRNA\nKompanija "Kaldera kompani" iz Laktaša predstavila je na Međunarodnom poljoprivrednom sajmu u Novom Sadu jedinstveni sistem protivgradne zaštite koji nimalo ne zaostaje za svjetskim trendovima u toj oblasti, izjavio je direktor ovog preduzeća Drago Stanivuković.\nAutomatski protivgradni lanser (Foto: Arhiv)\n"`Kalderin` automatizovani sistem protivgradne zaštite koji smo predstavili na Međunarodnom poljoprivrednom sajmu značajan je po tome što se njime može pravovremeno dejstvovati raketama, na pravo mjesto i spriječiti šteta koju nose gradonosne nepogode", rekao je Stanivuković za Srnu na štandu Privredne komore Republike Srpske.\n"Kad se iz ručnih lansera gađa i kad to čine protivgradni strijelci dolazi do kašnjenja, pa je ispaljenje raketa često uzaludno ili su se dešavali promašaji gradonosnog oblaka. Naš sistem potpuno eliminiše kašnjenje u ispaljivanju, zbog čega je veoma efikasan u zaštiti od grada", kaže Stanivuković.\n"U centru se obrađuju signali sa radom meteoroloških radara i tako se pozicionira i locira gradonosni oblak. Potom se daje nalog lanserima u okruženju da dejstvuju na tačno određeno mjesto i u tačno određenom trenutku. Time se gotovo u potpunosti isključuje mogućnoost ljudske greške, a protivgradna zaštita pokazuje svu svoju efikasnost", rekao je Stanivuković.\nOn je naveo da je "Kalderin" protivgradni sistem već isproban u opštini Laktaši.\n"Protivgradni sistem već je isproban u Laktašima. On ima 10 lansera povezanih u jedan sistem. Teritorija je pokrivena radarom visoke tehnologije, američke proizvodnje. Lociran je na Borju, a domet mu je 250 kilometara. Trenutno gradimo još jedan meteorološki radar na Јahorini, što će još više poboljšati protivgradnu odbranu", kaže Stanivuković.\nDirektor "Kaldera kompani" navodi da kompanija postoji već 27 godina i da joj je sjedište u Laktašima.\n"Bavimo se proizvodnjom elektroenergetske opreme, a automatizovana protivgradna zaštita je naša nova proizvodna linija. Kad je u pitanju elektroenergetska oprema, bez pretjerivanja mogu reći da je `Kaldera kompani` lider u regionu što se tiče proizvodnje opreme niskog i srednjeg napona", kaže Stanivuković.\nPrema njegovim riječima, "Kaldera kompani" je ovlašteni partner njemačkog "Simensa":\n"Proizvodimo po licenci `Simensa` srednjonaponska postrojenja, a imamo i sopstvenu razvojnu liniju. Naši razvojni tim inženjera razvio je srednjonaponske ćelije za primarnu distribuciju. One su ispitane u međunarodno akreditovanim laboratorijama širom Evrope", kaže Stanivuković.\nOn navodi da proizvodi "Kaldera kompani" svojim kvalitetom i postojanošću osvajaju, kako tržište BiH i Srbije, tako i tržišta Njemačke i Švajcarske.\n"Na tržištu Švajcarske prodajemo kablovkse kanale, a na tržištu Njemačke automatske magacine za alatne mašine, filtere za ulja i emulzije, takođe, za alatne mašine, elektro-razvodne ormare niskog i srednjeg napona, kao i drugu opremu", naveo je Stanivuković.\nOn je izrazio očekivanje da će nastup na Poljoprivrednom sajmu povećati učešće proizvoda "Kaldera kompani" na tržištu Srbije.\n"Očekujem povećanje učešća lepeze naših proizvoda na tržištu Srbije, a samim tim i na tržištima evropskih regiona", rekao je Stanivuković.\nU Novom Sadu danas je otvoren 85. Međunarodni poljoprivredni sajam koji je jedna od najvećih smotri agrara i agrobiznisa u Јugoistočnoj Evropi.\nRepubliku Srpsku na Poljoprivrednom sajmu na štandu Privredene komore Republike Srpske predstavlja osam firmi.


Zvaničnici SZO potvrdili da je H5N1 mutirao\nSvetska zdravstvena organizacija saopštila je da je po njenom uverenju došlo do prenosa ptičijeg gripa izmedju članova jedne porodice u severnoj Sumatri, u Indoneziji, ali da virus nije prenet nikome van porodice.\nPredstavnik pomenute organizacije izneo je to danas, u Džakarti, gde je ove nedelje održana konferencija o ptičijem gripu. On je dodao da je virus H5N1 nestao zajedno sa poslednjom od sedam žrtava medju osmoro zaraženih članova porodice. Funkcioneri Svetske zadravstvene organizacije takodje su potvrdili da je virus doživeo izvesnu mutaciju, prelazeći sa jednog člana porodice na drugog, ali da nije mutirao u oblik koji se lako prenosi medju ljudima.\nOd kraja 2003. godine, više od 120 osoba, pretežno iz Azije, umrlo je od ptičijeg gripa. Stručnjaci veruju da bi virus tipa H5N1 mogao da izazove pandemiju ptičijeg gripa u svetu, ukoliko mutira u soj koji bi mogao da se prenosi medju ljudima.


Dodik nakon sastanka sa Putinom: Nema alternative ruskim energentima - FILTER\n“Težimo ka tome da sačuvamo našu politiku, mi nismo željeli da se pridružimo sankcijama. Smatramo da ruski energetski resursi nemaju alternativu. Mi želimo da se nastavi sa investicijama”, dodao je Dodik.\n“Ovo je bio vema važan sastanak”, rekao je Dodik za RTRS.\n“Prenio sam mu da u BiH postoji misija Eufora (Altea) i da nismo imali primjedbe na njih sve do dnih njihovih šetanja i lociranja na neprimjerenim mjestima. Naš će prijedlog biti Rusima da u Savjetu bezbjednosti, kada to dođe na dnevni red, glasaju za misiju Altea u mandatu koji je do sad bio poznat, odnosno bez proširenja”, naveo je Dodik.\n“Nama ne trebaju tamo oni koji dolaze sa vojskom koja bi se bavila političkim modeliranjem BiH, a Nijemci to već čine ozbiljno i u tom pogledu još prisustvo njihovih vojnih snaga značilo bi da silom hoće da nametnu politička rješenja”, dodao je on.\n“Mi ne odustajemo od naših napora da ono što smo pokrenuli dovedemo u ustavni sklad. Tražimo da se primjenjuje Ustav i ne tražimo i ne želimo ništa od BiH što ne pripada nama”, naglasio je Dodik.\n“Na svu sreću, ima zemlja kao što je Rusija, koja kaže da poštuje međunarodne sporazume, Dejtonski sporazum i strane tog sporazuma”, rekao je Dodik.\n“Pozvao me je da u septembru ponovo dođem da vidimo koji su projekti i kako se oni odvijaju, tako da će to biti prilika da nastavimo ovaj razgovor, koji je bio pun razumijevanja i otvorenosti”, rekao je Dodik.\nPrethodna Nestali planinar se javio: Pogrešno skrenuo i završio u Konjičkoj Bijeloj\nSledeća BiH izvezla naoružanje “teško” 70 miliona


HAOS U GRČKOJ Žestoki sukobi migranata i policije, poginuo Sirijac, Fronteks upozorava: SITUACIJA JE IZMAKLA KONTROLI (FOTO, VIDEO)\nFoto: Gökhan Balcı / Anadolija\nU Grčkoj je danas pravi haos nakon što je veliki broj migranata nagrnuo iz Turske koja je otvorila svoje granice ka EU. Prijavljeni su sukobi na granici gde migranti pokušavaju na sve načine da uđu u Grčku. Najdramatičnije je na granici kod reke Marice gde je poginuo jedan Sirijac, kao i na ostrvu Lezbos, gde se prevrnuo jedan čamac pun migranata, usled čega je poginulo jedno dete, a došlo je i do okršaja meštana i migranata.\nOkršaj migranata sa policijom grčko-turska granica\nPrevrnuo se čamac, utopilo se dete\nJedno dete se utopilo, a 47 migranata je spaseno nakon što se njihov čamac prevrnuo nedaleko od grčkog ostrva Lezbos, saopštila je danas grčka obalska straža.\nRojters navodi da je najmanje 1.000 migranata stiglo do grčkih ostrva u istočnom delu Egejskog mora od nedelje ujutro.\nPreko vikenda je na Lezbosu došlo do sukoba između lokalnog stanovništva i izbeglica, kojima lokalci nisu dali pristanak. Došlo je i do premlaćivanja novinara i aktivista za ljudska prava.\nŽestok sukob na granici, poginuo Sirijac\nNa granici kod reke Marice došlo je do žestokih sukoba migranata i vojske koja pokušava da ih spreči da uđu u zemlju.\nJedan Sirijac preminuo je od povreda zadobijenih danas prilikom intervencije grčkih bezbednosnih snaga, rekla su dva turska bezbednosna izvora za Rojters.\nNa snimcima objavljenim sa granice vidi se kako migranti bacaju molotovljeve koktele i kamenje, a vojska i policija uzvraćaju suzavcima i vodenim topovima.\nPrema nekim nepotvrđenim informacijama, on je upucan, a grčka vojska je navodno najavila da će koristiti pravu municiju u pokušaju da zaštiti granice.\nMigranti pokušavaju i preko reke da uđu u Grčku.\niefimerida.gr: Tο συγκεντρωμένο πλήθος μπροστά στα σύνορα\nFronteks: Situacija izmakla kontroli\nPrema tajnom izveštaju Agencije za zaštitu spoljnih granica Evropske unije (Fronteks) iz Turske se očekuju masovne migracije, a situacija je, kako se navodi, toliko izmakla kontroli da se predviđa da izbeglice neće zaustaviti ni intervencija turskih vlasti ako odluče da ponovno zatvore granicu prema Grčkoj, piše Tanjug.\nNemački Velt, koji je imao uvid u ovaj tajni Fronteksov izveštaj, piše da je on pripremljen za donositelje političkih odluka u vrhu Evropske unije.\n"Biće teško zaustaviti veliki broj ljudi koji su se zaputili prema Evropi", predviđa se u Fronteksovom izveštaju, uz dodatak da će "sledećih dana pritisak samo rasti". Situacija je toliko izmakla kontroli da Fronteks predvidja da izbeglice neće zaustaviti ni intervencija turskih vlasti ako odluče ponovo da zatvore granicu prema grčkoj", navodi se u izveštaju.\nFronteks ukazuje da "vesti na društvenim mrežama povećavaju mogućnost masovnog pokreta iz Turske prema granicama Evropske unije".\nPrve na udaru su, prema tom izveštaju, Grčka i Bugarska pa ne čudi što bugarski premijer Bojko Borisov danas putuje u službenu posetu Turskoj da bi razgovarao s predsednikom Redžepom Tajipom Erdoganom.\nDi Velt navodi da Fronteks na bugarsko-turskoj granici ima tek 60 službenika.\nKada je reč o Grčkoj, tamošnji premijer Kirijakos Micotakis najavio je da njegova vlada na mesec dana ukida ljudsko pravo na traženje azila.\nFronteks je već ponudio dodatnu pomoć Grčkoj, ali zasad ova agencija i vlada u Atini nisu uspele da se sporazumeju kako bi konkretno ta pomoć trebalo da izgleda.\nMicotakis je upozorio migrante da ne pokušavaju ući u zemlju ilegalno jer će biti vraćeni.\nGrčka je najavila da će odvraćanje na svojim granicama povećati do maksimuma, a premijer Micotakis se pozvao na članak 78.3 Evropskog ugovora kako bi "osigurao punu pomoć EU-a".\nPrema podacima u UN, na grčko-turskoj granici se trenutno nalazi oko 13.000 izbeglica, koji su noć proveli na otvorenom.\nFRONTEKS ŠALJE POJAČANJE Skoro 10.000 migranata pokušalo da uđe u Grčku nakon što je Turska OTVORILA GRANICE\n"GRČKA SPREMNA DA ZAŠTITI SVOJE GRANICE" Micotakis upozorio migrante: Ko pokuša ilegalno da uđe u zemlju biće vraćen\nGrčka suspendovala nove zahteve za azil\nGrčka je suspendovala nove zahteve za azil u narednih mesec dana navodeći da će odmah vratiti sve koji u zemlju udju ilegalno, a nakon što je Turska otvorila granice za migrante koji žele da udju u Evropsku uniju, javlja BBC.\nGrčki zvaničnici navode da su sprečili blizu 10.000 migranata da predju granizu iz Truske.\nPremijer Kirjakos Micotakis rekao je da je Grčka povećala "nivo odvraćanja na granicama do maksimuma".\nGrčka je saopštila danas da se suočava sa ozbiljnom pretnjom više hiljada migranata na njenim granicama pošto je Turska omogućila njihovo kretanje.\n"U ovim uslovima sadasnja situacija je aktivna, ozbiljna, teška pretnja nacionalnoj bezbednosti Grčke", rekao je portparol vlade Stelios Pecas.\nPrema njegovim rečima, Turska ohrabruje takvo kretanje migranata, prenosi Rojters.\nMigranti su krenuli ka granicama Turske sa Bugarskom i Grčkom i prema grčkim ostrvima nakon što je Ankara u petak saopštila da će otvoriti granice prema Evropskoj uniji, a nakon što su u Siriji u napadu vladinih snaga poginula 33 turska vojnika.\nOko 12.000 migranata ostalo BEZ KROVA NAD GLAVOM: Otkriveno ko je PODMETNUO POŽARE na Lezbosu


Обиљежено 26 година од убиства српских бораца - Јадовно 1941. - КУЛТУРА СЈЕЋАЊА\nObilježeno 26 godina od ubistva srpskih boraca\nParastosom, polaganjem vijenaca i paljenjem svijeća na Glođanskom brdu kod Zvornika obilježeno je danas 26 godine od stradanja 126 boraca Vojske Republike Srpske, koje su 6. novembra 1992. godine na svirep način ubili pripadnici takozvane Armije BiH.\nVijence su položili porodice poginulih boraca, pripadnici Trećeg pješadijskog /Republika Srpska/ puka, Policijske uprave Zvornik, gradske i opštinske vlasti Zvornika i Šekovića, pripadnici Republičke i Gradske organizacije porodica poginulih i zarobljenih boraca i nestalih civila, boračkih organizacija Zvornika i Šekovića, ratnih vojnih invalida i drugi.\nZamjenik predsjednika Organizacije porodica zarobljenih i poginulih boraca i nestalih civila Srpske Veljko Lazić rekao je nakon parastosa da se na ovom mjestu stradanja sjećamo svih pripadnika Vojske Republike Srpske koji su stradali braneći svoje domove i nejač.\n„Još potražujemo osam tijela naših boraca nestalih na Glođanskom brdu i pitanje je kada će biti pronađeni, jer Institut za nestala lica BiH to nikada neće uraditi“, rekao je Lazić.\nOn je naglasio da nadležni organi Republike Srpske za ova pitanja imaju vrlo loše iskustvo sa tim Institutom i predlažio da se on, kao takav, ukine i traženje nestalih vrati u nadležnost Republike Srpske i Federacije BiH.\nZa Lazića su Tužilaštvo i Sud BiH posebna priča.\n„Ove pravosudne institucije ne rade ništa kada je riječ o srpskim žrtvama. Po njima je samo kriva srpska strana i redovno izriču osuđujuće presude za srpska lica, dok muslimane i mudžahedine odgovorne za zločine uopšte ne procesuiraju“, istakao je Lazić.\nPredsjednik Gradske organizacije porodica poginulih i zarobljenih boraca i nestalih civila Zvornika Staka Petrović rekla je da se već 26 godina priča ista priča, a odgovorni za zločin na Glođanskom brdu ne odgovoraju.\n„Tužilaštvo BiH ne preduzima ništa, znaju se počinioci, sve se zna kako se dogodio ovaj zločin, ali niko ne podiže optužnicu“, rekla je Petrovićeva.\n„Porodice poginulih boraca su ogorčene, kao i cijelo stanovništvo Republike Srpske povodom stalnog hapšenja Srba i nehapšenja drugih koji su činili strašna nedjela“, rekla je Petrovićeva.\n„Zar treba da bude veći dokaz od zvjerskog ubistva 126 vojnika na Glođanskom brdu koje oplakujemo na mjestu stradanja“, navela je Petrovićeva.\nSveštenik Lukić je podsjetio da je jedan broj pripadnika Vojske Srpske skidao sa sebe dijelove bijele odjeće predajući se na taj način.\nPoubijani i nestali borci na Glođanskom brdu bili su pripadnici Zvorničke i Šekovičke brigade Vojske Republike Srpske.\nNa Glođanskom brdu, na mjestu stradanja srpske vojske, tri puta je postavljana spomen-ploča sa natpisom: „Ovdje je ubijeno 126 boraca Vojske Republike Srpske“, koju su svaki put, nakon postavljanja, nepoznata lica porazbijala.


Ulepšavanje | Marketing\nOglasite se na jednom od najposećenijih sajtova za žensku populaciju u Srbiji i na prostoru ex-Yu!\nUlepsavanje.com je idealan za oglašavanje kozmetičkih salona, frizerskih salona, masaža, teretana, fitnes centara, aerobika, pilatesa, ličnih trenera, nutrucionista, wellness i spa centara, salona lepote, prodavnica suplemenata, preparata za mršavaljenje i još mnogo toga.\nPreko 150.000 otvorenih strana i preko 64.000 posetilaca mesečno poseti ovaj sajt.\nMARKETINGVaše usluge možete plasirati na našem sajtu u više oblika, a to su:\nBaner A1: 40 € mesečno\nBaner B1: 30 € mesečno\nBaner B2: 20 € mesečno\n**NOVO** Brendiranje pozadine: 50 € mesečno\nCena sponzorisanog članka: 10 €\nVaš sponzorisani članak ostaje trajno na našem sajtu, a prilikom objavljivanja na sajtu, biće gratis objavljen i na našoj Fejsbuk stranici koja trenutno ima preko 10.500 fanova.\nKontaktirajte nas na mail: marketing@teretana-fitnes.com i pošaljite nam Vaš upit za oglašavanje, ili nam pošaljite poruku u inbox na našoj Fejsbuk stranici Ulepšavanje.


Mali: Od 1. januara i povećanje penzija od 5,9 odsto – Studio B\nMali: Od 1. januara i povećanje penzija od 5,9 odsto\nMali: Od 1. januara i povećanje penzija od 5,9 odsto Tanjug\nObjavljeno: 17.12.2020. 08:42 Izmenjeno: 18.12.2020. 18:27\nI ministar finansija Siniša Mali potvrdio je da je počela isplata jednokratne pomoći penzionerima u iznosu od 5 hiljada dinara. On navodi da penzionere očekuje od 1. januara i povećanje penzija od 5,9 odsto po švajcarskoj formuli.\nRano jutros krenula je isplata jednokratne pomoći za penzionere u iznosu od 5.000 dinara, kaže Mali i dodaje da očekuje da će novac leći na račune penzionera već danas.\nNa račun milion i sedamsto sedamnaest hiljada penzionera biće uplaćena jednokratna pomoć u iznosu od 5000 dinara. Pomoć najstarijim građanima naše zemlje došla je kao kruna ekonomskih mera sa kojima je Vlada Republike Srbije izašla na početku pandemije, u martu ove godine\n„To je 5.000 dinara jednokratne pomoći i kruna ekonomskih mera sa kojima je Vlada Srbije izašla još u martu ove godine kada je krenula pandemija korona virusa“, rekao je ministar.\nOn je naveo da penzionere očekuje od 1. januara i povećanje penzija od 5,9 odsto po švajcarskoj formulu.\nDo kraja godine 2,3 milijardi evra stranih investicija\nMali kaže da će do kraja godine priliv stranih direktnih investicija u Srbiju dostići 2,3 milijarde evra što je, ocenjuje, „neverovatna cifra“, i naglasio da nijedan strani investitor nije odustao od ulaganja u Srbiji uprkos pandemiji virusa korona koja je poremetila mnoge planove.\nOn je za TV Pink naveo da je pre nekoliko dana u Inđiji postavljen kamen temeljac za fabriku guma kompanije Tojo tajers za koju kaže da je najveća japanska investicija ikada u Srbiji od 382 miliona evra, a koja će omogućiti 560 novih radnih mesta.\nNapomenuo je da više od 60 odsto svih stranih direktnih investicija koje dolaze u region, dolaze u Srbiju.\n„Strani investitori koji ulažu novac očekuju da imaju partnera u državi, da imaju na koga da se oslone“, dodao je Mali.\nPovodom incijative „mali Šengen“, ministar je rekao da očekuje da će se poslanici u Skupštini Srbije danas izjasniti o potvrđivanju sporazuma koji se odnosi na liberaliziciju putovanja između Albanije i Srbije, a koji podrazumeva da se granica prelazi sa ličnom kartom.\n„To je još jedan korak ka realizovanju i mini Šengena i Vašingtonskog sporazuma koji je predsednik Aleksandar Vučić potpisao u SAD. Cela ta ideja polako kreće da živi. Što je brži promet roba, kapitala, ljudi, to ceo region ide napred, a od toga najveću korist ima Srbija kao dominantna najveća ekonomija u regionu“, rekao je ministar finansija.\nOsvrnuo je na podršku države privredi i građanima od šest milijardi evra, uključujući pet minimalnih zarada za mikro, mala i srednja preduzeća, koju je iskoristilo više od 1,05 miliona zaposlenih u Srbiji.\nKao podršku država je omogućila i garantnu šemu od dve milijarde evra za preduzeća, jeftine kredite preko Fonda za razvoj, odlaganje plaćanja poreza i doprinosa, 10 odsto povećanje plata zdravstvenim radnicima, dve jednokratne pomoći za penzionere od 4.000 i 5.000 dinara, kao i 10.000 dinara jednokratne pomoći svim medicinskim radnicima.\nNapomenuo je i dodatni, jednokratni minimalac za ugostitelje i za radnike u oblasti turizma.\n„To je ogromna pomoć države. Zato je Srbija izbegla te crne scenarije koje ste imali priliku da vidite u drugim zemljama. Nemate zatvaranje fabrika, masovna otpuštanja“, rekao je Mali.\nPad BDP-a u Srbiji, kaže, ove godine biće najmanji u Evropi, i iznosiće ispod jedan odsto i naglašava da je Srbija ubedljivo najbolja i da je naša privreda pokazala koliko je otporna na krizu.\nNaveo je da finansijsko zdravlje i stabilnost najbolje ocenjuju agencije za kreditni rejting, među kojima je „Standard and Poor“s“, za koji kaže da je u danas objavljenom izveštaju potvrdio ocenu kreditnog rejtinga Srbije na nivou BB+.\nKaže da je Srbija je jedna od retkih zemalja kojoj tokom ove godine nije umanjen kreditni rejting.\n„Mi smo održali nivo stabilnog uz povoljne, pozitivne izglede. Upravo ove mere, činjenica da je država reagovala pravovremeno, odlučno, na pravi način, nemamo masovna otpuštanja, niti smanjenje privrednih aktivnosti. Sve to se kaže u izveštaju“, rekao je Mali.\nUz pozitivne izglede, navodi Mali, očekuje se da će iduće godine rast BDP-a u Srbiji biti šest odsto i po projekcijama i Evropske komisije i MMF-a, a za naredne dve godine u proseku i kumulativno stopa rasta našeg BDP-a biće najveća u Evropi.\nPored najvećeg ikad budžeta za kapitalne investicije u 2021. od 330 milijardi dinara za infrastrukturu, navodi da je predviđeno i povećanje plata naredne godine u javnom sektoru od pet odsto i penzija od 5,9 odsto u 2021, kao i povećanje minimalne zarade 6,6 odsto\n„Nema baš puno zemalja koje su pravovremeno i odlučno reagovale sa ovolikim paketom mera. Kada se sabere to je 700 milijardi dinara, to je 12,7 odsto BDP-a. To se sve vraća u budžet“, kaže Mali.\nNajvažnije je, kaže, u krizi sačuvati zaposlenost i proizvodne pogone i dodaje da se sada očekuje vakcina i smirivanje situacije kada je korona virus u pitanju.\n„Potpuno smo spremni za start i da krenemo da se vratimo na one stope rasta koje smo imali“, kaže Mali.\nPoručio je da je je finansijski sistem Srbije stabilan, da je sve urađeno tako da javni dug ne pređe 60 odsto i da imamo najmanji pad u Evropi, a da je budžet za narednu godinu razvojni i dobar.\nDo kraja godine završetak transakcije za Komercijalnu\nMali očekuje da će do kraja godine biti završena transakcija za Komercijalnu banku i da u budžet bude uplaćeno 395 miliona evra.\n„Očekujem da će 30. decembra da se to završi i da se uplati 395 miliona evra. Mislim da je to veoma važno“, rekao je Mali.\nOn je dodao da to govori u prilog tome da je Srbija atraktivna destinacija i da je u uslovima pandemije virusa korona i najveće ekonomske krize kupac Komercijalne banke, slovenačka NLB, ostala pri odluci da preuzme Komercijalnu banku, jer, kako navodi Mali, veruje u srpsko tržište i svoju strategiju.


Prihodi budžeta veći osam odsto - PV Informer Prihodi budžeta veći osam odsto - PV Informer\n12 mjeseci pre 191 pregleda\nPrihodi budžeta od januara do jula ove godine iznosili su 997,9 miliona eura, što je osam odsto više u odnosu na isti prošlogodišnji period, saopštio je državni sekreta u Ministarsvu finansija, Nemanja Katnić.\n„U odnosu na plan po rebalansu, prihodi su u tom periodu bili veći 10,2 miliona eura, odnosno jedan odsto“, kazao je Katnić nakon sjednice Vlade.\nPrema njegovim riječima, najveće pozitivno odstupanje je zabilježeno kod naplate akciza na duvan i duvanske proizvode, 2,1 milion eura ili 10,2 odsto.\n„Prihodi budžeta u julu naplaćeni su u iznosu od 173,9 miliona eura, što je 8,3 odsto više u odnosu na isti prošlogodišnji mjesec. U odnosu na plan po rebalansu prihodi su veći 6,2 odsto“, precizirao je Katnić.\nBorba sa sivom ekonomijom daje rezultate\nOn je, predstavljajući izvještaj o aktivnostima na suzbijanju sive ekonomije sa predlogom mjera, koji je Vlada razmatrala, kazao da se u toj oblasti može više i bolje postići, kao i da će to biti fokus rada u narednom periodu.\nKatnić je naveo da je u prošloj i ovoj godini, kroz razne mjere Vladine politike, pokrenuto dosta reformskih aktivnosti.\n„Nadležni državni organi su obavili preko 30 hiljada insekcijskih kontrola, nadzor na unutrašnjem, kao i preglede u spoljnotrgovinskom prometu“, rekao je Katnić.\nNa unutrašnjem tržištu je u prvoj polovini godine utvrđeno oko 11 hiljada nepravilnosti.\n„Izdato je 5,64 hiljade prekršajnih naloga i izrečeno oko 2,2 miliona novčanih kazni. Podnešeno je preko 100 krivičnih prijava iz oblasti zloupotreba u privrednoj djelatnosti, a posebno sa akcentom na utaju poreza, ilegalni promet akciznih roba i bespravnu gradnju“, saopštio je Katnić.\nU postupku inspekcijskog nadzora u periodu od januara do juna izvršeno je 1,4 hiljade potpunih kontrola. Ukupne korekcije po tom osnovu iznose oko 48 miliona eura.\n„Najveće korekcije su ostvarene po osnovu poreza na dodatu vrijednost (PDV) i to 33 miliona eura, poreza na dobit 2,8 miliona i na dohodak oko 8,6 miliona“, naveo je Katnić.\nOn je dodao da je vrijednost robe za carinske svrhe, u odnosu na prijavljenu vrijednost, uvećana oko šest miliona eura, što je povećalo naplatu carisnkih dažbina za 1,5 miliona eura.\nSve mjere su, kako je dodao Katnić, rezultirale boljom fiskalnom disciplinom, većom naplatom izvornih prihoda sa akcentom na oporavak tržišta duvanskih poizvoda, što je doprinijelo boljoj naplati akciza na duvanske proizvode.\n„Posebna pažnja se poklanja registraciji smještaja, prijavi gostiju, naplati boravišnih taksi i radnim odnosima u hotelijerstvu“, zaključio je Katnić.


AMERIČKA ODBRAMBENA AGENCIJA ISKORISTILA RUPU U ZAKONU! Kupuju Dži-pi-es podatke o svojim građanima! - Informer\nAmerička odbrambena obaveštajna agencija pristupa informacijama o geolokaciji građana bez sudskog naloga kupujući ih iz privatnih baza podataka. "Njujork tajms" ukazuje na moguću rupu u američkom zakonu koji to dozvoljava\nMnoge aplikacije za pametne telefone često beleže lokaciju svojih korisnika, a programeri mogu da objedine te podatke i prodaju ih oglašivačima, a oni ih zatim preprodaju američkoj vladi.\nOdbrambena obaveštajna agencija (DIA) koristila je ovu vrstu informacija u pet istraga koje je sprovela u protekle dve i po godine, tvrde njeni zaposleni u dopisu koji su poslali senatoru iz Oregona i demokrati Ronu Vajdenu.\nIstovremeno, "Njujork tajms" ističe da ovaj vladin entitet uglavnom kupuje i koristi podatke o lokaciji kako bi istraživao strance u drugim zemljama, zbog čega ne krši američki zakon. Ovi podaci se koriste sa ciljem otkrivanja pretnji vojnom kontingentu severnoameričke države u inostranstvu, otkrivaju američki mediji nakon što si imali pristup dokumentu, piše Sputnjik mundo.\n- Dozvola za ispitivanje podataka o lokaciji američkih uređaja dodeljena je pet puta u poslednje dve i po godine u ovlašćene svrhe - dodaje se u dokumentu.\nU novijoj istoriji SAD postoji nekoliko slučajeva u kojima je savezna vlada koristila ove podatke u policijske svrhe na nacionalnoj teritoriji. Tačnije, "Volstrit džurnal" je 2019. godine objavio da su dve agencije Odeljenja za nacionalnu bezbednost – Služba za imigraciju i carinsku primenu i Carinska uprava i granična služba, koristile ovu vrstu informacija za patroliranje granicama i istraživanje imigranata koji su posle toga zadržani.\n- DIA ne tumači tu odluku tako da treba da zahteva sudski nalog kojim se odobrava kupovina ili upotreba komercijalno dostupnih podataka u obaveštajne svrhe - navodi se u dopisu agencije.\nVajden je jasno stavio do znanja da namerava da predloži zakone koji će poboljšati zaštitu privatnosti Amerikanaca, posebno one o podacima o lokaciji koja su trenutno dostupne u komercijalne svrhe.\nU govoru u Senatu, demokrata iz Oregona osudio je okolnosti "u kojima Vlada, umesto da dobije nalog, jednostavno izađe i otkupi privatne evidencije Amerikanaca od ovih šugavih, neregulisanih brokera koji su jednostavno tamo, iznad zakona". Pored toga, opisao je ovu praksu zadiranja u ustavna prava na privatnost kao neprihvatljivu.\nAmerika rupa u zakonu odbrambena agencija kupovina podataka


- Niko ne bi trebalo da razmatra mogućnost napada na partnere Alijanse u baltičkim zemljama i Crnom moru - istakla je nemačka ministarka.\nOna tvrdi da Moskva, navodno, sistematski narušava vazdušni prostor tih država, stoga bi posebna pažnja trebalo da se posveti njegovoj zaštiti.\nRusija je više puta isticala da nema agresivne namere protiv bilo koje zemlje. Svi letovi ruskih aviona izvode se strogo u skladu sa međunarodnim pravilima korišćenja vazdušnog prostora. Pritom, Moskva primećuje neviđenu aktivnost NATO-a kod svojih granica.\nRusija Nemačka NATO Ruska armija rusko naoružanje Anegret Kramp Karenbauer NATO armija


Srpski pokret Dveri organizovao "Nedelju porodice" - JUGPRESS\nSrpski pokret Dveri organizovao “Nedelju porodice”\nSrpski pokret Dveri po tradiciji obeležio je Nedelju porodice manifestacijom pod nazivom „Porodica za spas, deca za nadu“. Na platou ispred Robne kuće, sa animatorima i ostalim sadržajima namenjenim za mališane i podelom prikladnog propagandnog materijala, oni su sugrađanima ukazivali na značaj očuvanja porodice. Igor Jovanović u ime Dveri kaže da je suština življenja porodica i deca kojoj posvećujemo pažnju.\n„Porodica se kod nas danas nalazi u jako teškoj situaciji. Plasiranjem raznih bljuvotina u rijalitima, ali i lošom ekonomskom situacijom, porodica se nalazi u jednoj stalnoj borbi za opstanak i goli život. Suština opstanka društva je porodica, a nama je porodica na prvom mestu.“\nOdbornik Srpskog pokreta Dveri u lokalnom parlamentu Marko Mladenović je optužio predsednika Srbije Vučića i gradonačelnika Leskovca Cvetanovića žive u zlatnom dobu, za razliku od većine građana Srbije. On je i naglasio da već nekoliko meseci učestvuje u radu skupštine Grada Leskovca, „jer to više nema smisla. Oni imaju većinu da izglasaju šta žele, mogu da izglasaju da je dan iako je noć. Ja ne želim da tamo gubim vreme, smatram da ću ga mnogo pametnije iskoristiti u direktnom kontaku sa ljudima, gde ću predstavljati naš lokalni program za Srbiju.\nLepo je cuvati tradiciju i porodicne vrednosti, ali Vi iz DVERI ste pokazali kako i sta radite. Nasilni upad u zgradu RTS-a, nosenje vesela po Beogradu, tuča sa novinarima, Vas Boško umalo na nekoj od sednica RIK-a nije napao njenog predsednika, pa secamo se i Boskovog vredjanja clanova RIK-a sa balkona Narodne Skupstine, pa loma na sednici Administrativnog odbora. E to niti je tradicija, niti je porodicna vrednost, niti vaspitanje, niti kultura. To je jednom recju nasilje.\nMaj 26, 2019 7:46 am


Beli supremacisti stoje iza većine terorističkih napada u SAD koji su se dogodili u prvih osam meseci ove godine, navodi se u izveštaju Centra za strateške i međunarodne studije (CSIS).\nZa 67 odsto terorističkih napada odgovorni su beli supremacisti, odnosno radikalni desničari, a za 20 odsto napada radikalni levičari, prenosi "Mešejbl".\nIzveštajem Centra za strateške i međunarodne studije nisu obuhvaćeni zločini iz mržnje, protesti i neredi koji su se dešavali nakon ubistva Afroamerikanca Džordža Flojda. Na meti belih supremacista našli su se učesnici antirasističkih protesta koji su održani ovog leta.\nBroj napada desnice ostao je gotovo isti u poređenju sa prošlom godinom, dok se broj napada radikalnih levičara uvećao za četiri puta u odnosu na pomenuti period, a u ovim napadima ubijeno je pet osoba.\nIstraživači upozoravaju da bi sledeće godine nasilje moglo da se poveća, a kao uzroke navode političke podele, pandemiju korona virusa, pogoršanje ekonomske situacije, rasne nepravde i druge faktore.\nFrancuska otvorila ŠKOLE uz jake MERE OBEZBEĐENJA nakon ubistva nastavnika\nKONFLIKT ZBOG MIGRANATA Ekstremisti se sukobili sa policijom u Doveru (VIDEO)\n"GRAĐANI RAJHA" Ko su ultradesničari koji prave HAOS zbog korone: Ne priznaju državu, gomilaju oružje i veruju u TEORIJE ZAVERE\nNAJZNAČAJNIJI BIZNIS DOGAĐAJ GODINE Samit privrednih lidera 2. i 3. decembra\nJEDINI LEK TRANSPLATACIJA Otac dvoje dece dve godine bori se sa bolešću, treba pomoć da ode na lečenje


izveštaj - Dnevni list Danas\nPočetna » izveštaj » Page 10\nPiše: Z. D. 18. 4. 2018.\nVisoka predstavnica EU za spoljnu politiku i bezbednost Federika Mogerini i komesar EU za susedsku politiku i pregovore o proširenju Johanes Han predstaviće danas nešto posle 15 sati u Strazburu paket izveštaja Evropske komisije o napretku država, uključujući Srbiju, na putu ka članstvu u EU.\nPiše: Marija Stojanović 17. 4. 2018.\nJadranka Joksimović: Očekujem pozitivnu ocenu\nOvaj izveštaj verujem da će, s obzirom da je prethodni bio pre godinu i po dana, zbog izmenjenog kalendara Evropske komisije, obuhvatiti i notirati brojne reformske zahteve koje je Srbija uradila na unutrašnjem planu.\nPiše: M. Stojanović 17. 4. 2018.\nAgencija za borbu protiv korupcije skupštini podnela izveštaj za 2017.\nAgencija za borbu protiv korupcije podnela je Narodnoj skupštini Srbije Izveštaj o radu za 2017. godinu.\nPiše: D. D. 9. 4. 2018.\nPoverenik dostavio izveštaj o sprovođenju zakona\nPoverenik za informacije od javnog značaja i zaštitu podataka o ličnosti dostavio je Narodnoj skupštini Srbije Izveštaj o sprovođenju Zakona o slobodnom pristupu informacijama od javnog značaja i Zakona o zaštiti podataka o ličnosti u 2017. godini.\nSrpski zatvori i dalje tesni\nU srpskim zatvorima je u 2016. godini bilo 870 zatvorenika više nego što je bilo mesta u kazneno-popravnim zavodima, pokazuje izveštaj Saveta Evrope. Iza rešetaka 2016. su bila ukupno 10.672 zatvorenika, dok je bilo mesta za svega njih 9.802.\nPiše: V. J. 24. 3. 2018.\nUmesto ljudskih prava, gušenje sloboda\nStanje ljudskih prava u Srbiji u 2017. godini obeleženo je odsustvom javnog dijaloga, gušenjem medijskih sloboda, ignorisanjem kritike i izbegavanjem sučeljavanja mišljenja, pokazao je izveštaj Beogradskog centra za ljudska prava.\nPiše: A. P. 23. 3. 2018.\nUnošenje finansijskih izveštaja i tokom vikenda\nAgencija za privredne registre (APR) je, zaključno sa 21. februarom, preko posebnog informacionog sistema za sastavljanje i dostavljanje finansijskih izveštaja za 2017. godinu, primila ukupno 47.130 izveštaja, saopšteno je iz APR-a.\nPiše: E. D. 23. 2. 2018.\nPiše: D. D. 28. 1. 2018.\nUnikredit: Kreditni rast u Srbiji 3,3 odsto ove godine\nPiše: A. Milošević 28. 1. 2018.\nIzveštaj o održivom poslovanju Vojvođanske banke\nVojvođanska banka danas je predstavila izveštaj kojim je način izmeren sveukupan doprinos održivom poslovanju za 2016. godinu.\nPiše: N. D. 6. 11. 2017.\nMedijametar: Nedeljnici kritički prema vlasti\nPiše: M. Stojanović 14. 6. 2017.


Zbog borbe protiv ruske propagande, novi američki zakon će pogasiti sve alternativne sajtove | WebTribune\nHome U FOKUSU Zbog borbe protiv ruske propagande, novi američki zakon će pogasiti sve alternativne sajtove\nObama će da potpiše predlog zakona i da učini “alternativne medije“ ilegalnim\nNovi predlog zakona “anti-ruska propaganda“ treba da bude potpisan u i uveden u zakon kojim će postati ilegalno voditi sajt alternativnih medija u SAD-a.\nPod maskom borbe protiv “ruske propagande,“ Predstavnički dom je predložio zakon H.R.6393, takođe poznat kao “Obaveštajni akt za davanje odobrenja za fiskalnu2017. godinu.“\nOvaj predlog zakona je pokušaj da se suprotstavi “merama od strane Rusije da izvrši tajni uticaj“ u Americi. Zabrinjavajuće, definicija onoga što čini “ruski uticaj“ podrazumeva pozivanje na sajtove takozvanih “lažnih vesti“ i na bilo koji drugi sajt za koji se smatra da je protiv establišmenta.\nDefinicije uključuju medijsku manipulaciju, tajno emitovanje, dezinformacije i falsifikate.\nLako je videti kako ovaj zakon, ukoliko bude usvojen u Senatu i potpisan od strane predsednika, može da se koristi protiv sajtova “lažnih vesti.“\n24. novembra je Washington Post objavio članak citirajući “eksperte“ koji tvrde da je ruska propaganda pomogla Donaldu Trampu da bude izabran.\n“Dva tima nezavisnih istraživača su ustanovila da su Rusi eksploatisali američku tehnološku platformu za napad na demokratiju SAD-a u posebno ranjivom trenutku, dok je buntovni kandidat iskoristio širok spektar pritužbi kako bi zauzeo Belu kuću. Sofisticiranost ruskih taktika može zakomplikovati napore Fejsbuka i Googla da razbiju “lažne vesti,“ kako su obećali da će učiniti nakon rasprostranjenih žalbi o problemu,“ izvestio je Washington Post.\nNovine su navele PropOrNot, anonimni sajt koji je postavio listu sajtova alternativnih medija, koja uključuje Drudge Report, Zero Hedge, Activist Post, Blacklisted News, i mnoge druge.\nPropOrNot pokušava da napravi slučaj da sajtove koriste Rusi, ili direktno ili prikriveno, za širenje propagande.\nU ovom trenutku nije poznato da li će predlog zakona pronaći svoj put kroz Senat i postati zakon i da li će se koristiti za gašenje ili smanjenje sajtova koji su anonimno okarakterisani kao korisni idioti ili voljni učesnici u širenju navodne ruske propagande.


By RedakcijaPosted on Apr 15, 2018 Apr 15, 2018\nEmpatija se može definisati kao sposobnost razumevanja tuđih osećanja, kao i deljenje razumevanja i saosećanja sa drugim ljudima. Bez ovog osećanja, partnreri prosto ne mogu postiči bliskost i vezati se jedno za drugo.\nOvu osobinu stičemo još kao mala deca, ukoliko nam je roditelji pruže, mi ćemo je naslediti. Deca koja u detinjstvu nisu osetila empatiju od strane roditelja, imala su problem da se kasnije sporazumeju sa drugim ljudima i da sa njima saosećaju.\nVeza u kojoj empatija izostaje,postaje nestabilna i vremenom se raspada.\nŽene su po prirodi saosećajnije, što često dovodi do njihovog osećaja da su nedovoljno voljene, jer one u odnos ulažu sve, a za uzvrat dobiju tek ponešto.\nČak i ako muškarac nije empatičan, njegova želja da saoseća s partnerom učiniće ženu srećnijom i zadovoljnijom.\nUlažite trud u saosećanje i razumevanje svog emotivnog partnera, jer je empatija osobina na kojoj se može raditi, a predstavlja stub svakog odnosa!\nPročitajte i…7 dokaza da mu možete verovati\nPrethodni članak: Alkohol je štetniji po žene, nego po muškarce\nSledeći članak: Top 3 filma po izboru glumice Tatjane Kecman


Emirates izgubio milijardu dolara u prethodnoj godini | Avio Press\nNakon vesti da je Norwegian Air izgubio više od 100 miliona dolara u prvom kvartalu, još jedan svetski prevoznik, ovoga puta Emirates, je objavio podatke o svom učinku u prethodnoj godini. Naime, kompanija sa sedištem u Ujedinjenim Arapskim Emiratima saopštila je da je tokom prošle fiskalne godine, koja se završila 31. marta, izgubila jednu milijardu američkih dolara dok su ukupni prihodi iznosili 18 milijardi.\nUprkos velikim gubicima, Emirates može biti zadovoljan sa svojim finansijskim rezultatima koji su znatno bolji nego oni iz fiskalne 2020-2021. godine prema kojima je kompanija izgubila šest milijardi dolara. Broj prevezenih putnika u promatranom periodu popeo se 19,6 miliona što je duplo više nego lani, a kompanija je uspela da otvori i 20 linija iz Dubaija čime se ukupan broj destinacija u mreži popeo na 140.\nU Emirates-u ističu da su optimistični po pitanju budućnosti poslovanja i da očekuju profit u tekućoj fiskalnoj godini.


VIRTUS – Nagrada za kompaniju koja brine – ICR\nOtvoren šesti konkurs nagrade VIRTUS – Nagrada za kompaniju koja brine\nBalkanski fond za lokalne inicijative uz finansijsku podršku Američke agencije za međunarodni razvoj (USAID) u partnerstvu sa Institutom za održive zajednice (ISC), i Tima za socijalno uključivanje i smanjenje siromaštva Vlade Republike Srbije (SIPRU) raspisuje šesti konkurs za VIRTUS nagradu za korporativnu filantropiju 04. oktobra 2012. godine. Konkurs je otvoren za sve domaće i strane kompanije, korporacije, javna i državna preduzeća, mala i srednja preduzeća, medijske kuće, kao i korporativne fondove i fondacije, sa izuzetkom neprofitnih organizacija, javnih ustanova i organa uprave.\nRok za prijem prijava je 02. novembar 2012.godine.\nVIRTUS nagrada, ustanovljena 2007. godine, prva je i najznačajnija nagrada za korporativnu filantropiju u Srbiji koja promoviše društveno odgovorno poslovanje kao sastavni deo održivog razvoja kompanija. Namenjena je, kako velikim kompanijama, tako i malim i srednjim preduzećima i pojedincima koji su tokom 2011/12. godine na najdelotvorniji način doprineli opštem dobru pružajući materijalnu ili drugu vrstu podrške neprofitnim akcijama ili organizacijama civilnog društva. Kandidate za nagrade mogu da predlože svi zainteresovani građani, pojedinci, neprofitne organizacije, mediji, PR i marketinške agencije, a i same kompanije i preduzeća mogu da prijave svoje programe.\n„Uprkos velikoj društveno ekonomskoj krizi u kojoj se kao zemlja i pojedinci nalazimo, kroz svakodnevne aktivnosti u koje je BCIF uključen več godinama, svedoci smo da mali koraci i zajednički filantropski napori mogu biti na dobrobit zajednice i na duže staze doneti promenu. Zato i ove godine, ponovo pozivamo sve koji se mogu prijaviti na konkurs, da svojim ličnim primerom budu podstrek i drugima i pokažu da je vredno ulagati u dobrobit zajednice u kojoj posluju i žive“, izjavila je Marija Mitrović, menadžerka programa filantropije u BCIF-u.\nVIRTUS nagrada za 2012. godinu biće dodeljena u četiri glavne kategorije:\n1. Glavna nagrada za doprinos na nacionalnom nivou\n2. Nagrada za doprinos lokalnoj zajednici u kojoj kompanija posluje\n3. Nagrada za malo i srednje preduzeće\n4. Nagrada za dugoročno partnerstvo između poslovnog i neprofitnog sektora\n1. Nagrada za doprinos socijalnom uključivanju, koja se ove godine dodeljuje prvi put, u partnerstvu sa Timom za socijalno uključivanje i smanjenje siromaštva Vlade Republike Srbije (SIPRU)\n2. Nagrada za podršku najinovativnijem projektu godine\n3. Nagrada za volontiranje\n4. Specijalna nagrada za medijski doprinos\nCeremonija proglašenja dobitnika će biti održana u Beogradu, u drugoj polovini januara 2013. godine. O dobitnicima nagrada će odlučivati nezavisni žiri koji čine ugledni pojedinci i stručnjaci iz sveta privrede, civilnog sektora, medija i marketinga.\nDodatne informacije, detaljni uslovi konkursa i prijavni formulari dostupni su na zvaničnom internet sajtu VIRTUS nagrade, www.bcif.org/virtus


Cinema City - Cinema City 2009\nArhiva Cinema City 2009.\nFestival filma i medija Cinema City, koji je trajao od 6. do 14. juna 2009. u Novom Sadu, protekao je u znaku kvalitetnog filmskog programa, pozitivne festivalske atmosfere i visoke posećenosti. Tokom devet dana festivala bioskopske arene posetilo je nešto više od 70.000 gledalaca, čime je upotpunosti opravdan festivalski status grada bioskopa.\nPobednik festivala Cinema City 09 je premijerno prikazan film „Ordinary People“ reditelja Vladimira Perišića, nekoliko godina pripreman u srpsko-francusko-švajcarskoj produkciji. „Ordinary People“ prikazuje sudbinu grupe vojnika, među kojima se nalazi i regrutovani dvadesetogodišnjak, koji zajedno stoje pred teškim dužnostima misije koja je čuvana u tajnosti.\nFilm koji je izazvao ovacije publike „Technotise: Edit i ja“ delo je autora Alekse Gajića. Inovativan i svež na polju srpske kinematografije, film „Technotise: Edit i ja“ postao je nakon festivala jedna od omiljenih domaćih lektira iz oblasti animiranog filma. Izuzetno zapaženo prošla su filmska ostvarenja iz selekcija Exit Point i Nacionalna klasa, čije projekcije su tokom devet dana neprestano privlačile publiku, kako na glavne tako i na reprizne projekcije.\nAtrakcija festivala bili su i filmovi mladih i talentovanih autora Up to 10.000 bucks selekcije, gde je za najbolji film proglašen „Živan Pujić Jimmy“ u režiji Ognjena Glavonića, potom muzički filmovi selekcije Planet Rock, ostvarenja iz selekcije Animatrix, koji su zajedno doprineli odličnoj atmosferi festivala i izazvali eksploziju pozitivnih emocija koja je trajala punih devet dana.\nVeliku pažnju privukli su i filmovi ostalih selekcija, dok su prateći programi učinili celokupnu ponudu festivala bogatijom i raznovrsnijom. Media i akademski program uspešno su otvorili nove perspektive, prikazali savremene umetničke i teorijske tendencije u domenu filma, fotografije i instalacije, pokrenuvši kreativnu razmenu ideja između umetnika iz celog sveta.\nProgramska selekcija: - sve - Exit Point Nacionalna klasa Up to 10.000 Bucks Balkan Box - SFF Highlights New Latino Film Planet Rock Peđina lektira svetskog filma Omaž domaćem autoru - Aleksandar Saša Petrović Respect to Turkey: Contemporary Turkish Cinema Horror-G Movie Animatrix Animatrix - Spotlight Bill Plymton The Cool Kids Democracy: Export/Import Nouvelle Vague Cinema City Shorts Otvaranje / Zatvaranje / Specijalne projekcije Wealth of Nations


Policija u Vranju potvrdila da je ubica devojke izvršio samoubistvo - Povezane vesti - Naslovi.net\nM.S. (47), osumnjičen za ubistvo Sare A. (27), izvršio je samoubistvo u šupi jedne porodične kuće, nakon što ga je opkolila policija. M.S. (47), osumnjičen za ubistvo Sare A. (27), izvršio je samoubistvo u šupi jedne porodične kuće, nakon što… »\nMarjan S, osumnjičeni za ubistvo Sare A. (27) iz Vranja, izvršio je samoubistvo nakon što je lociran i policija ga je opkolila. Objavljen snimak. Marjan S, osumnjičeni za ubistvo Sare A. (27) iz Vranja, izvršio je samoubistvo nakon što je lociran i… »\nSnimak akcije policije posle koje je Marjan pucao sebi u glavu: Osumnjičeni za Sarino ubistvo je ovde nađen mrtav…\nMarjan S, osumnjičen da je u subotu uveče na benzinskoj pumpi u Vranju sa šest hitaca ubio Saru Asanović (27), izvršio je danas samoubistvo. Policija je dva dana tragala za njim, a kada ga je locirala u ulici Ive Andrića i krenula u akciju… »\nČula su se dva pucnja: Detalji samoubistva ubice u Vranju\nNakon samoubistva Marjana S. ubice Sare Asanović veliki broj ljudi okupio se u Ulici Ive Andrića u blizini groblja u Vranju. Meštani kažu da su se čula dva pucnja kojima je, prema njihovim rečima, Marjan sebi presudio. Građani su bili uplašeni… »\nOsumnjičeni za ubistvo se navodno krije u šupi porodične kuće. Osumnjičeni za ubistvo se navodno krije u šupi porodične kuće. Osumnjičeni za ubistvo Sare A. iz Vranja, M.S., lociran je u dvorištu porodične kuće na teritoriji tog grada… »\nMarjan S, optužen za ubistvo Sare Asanović, izvršio je samoubistvo tokom policijske akcije. On se zabarikadirao u šupu jedne porodične kuće nakon što je lociran, a onda digao ruku na sebe pri pokušaju hapšenja. Podsećamo, Sara Asanović (27), je… »\nVeliki broj ljudi okupio se večeras u Ulici Ive Andrića u blizini groblja u Vranju. Kao bomba je odjeknula vest da je Marjan S. mrtav. On je bio osumnjičen za ubistvo Sare Asanović (27) na benzinskoj pumpi u Vranju. Marjan se zabarakadirao u šupi… »\nBEOGRAD: M. S. optužen za ubistvo Sare A. izvršio je samoubistvo nakon što ga je policija locirala u šupi jedne porodične kuće na teritoriji grada Vranja. Kako, javljaju Novosti, jake policijske snage blokirale su taj deo grada nakon što je M. S… »\nPolicija blokirala grad: Lociran ubica iz Vranja!\nMarjan S, optužen za ubistvo Sare Asanović lociran je upravo u dvorištu porodične kuće na teritoriji grada Vranja. Velike policijske snage blokirale su taj deo grada, a on se navodno krije u šupi. Akcija je u toku.… »\nPolicija krenula u akciju, Marjan izvršio samoubistvo\nMarjan S, optužen za ubistvo Sare Asanović, izvršio je samoubistvo tokom policijske akcije. On se zabarikadirao u šupu jedne porodične kuće nakon što je lociran. Podsećamo, Sara Asanović (27), je ubijena u subotu uveče na benzinskoj pumpi u… »\nMARJAN S, ubica Sare Asanović (27) iz Vranja, izvršio je samoubistvo nakon što je lociran i policija ga je opkolila. On se zabarikadirao u šupi jedne porodične kuće, nakon čega su ga opkolile jake policijske snage, a taj deo grada je blokiran… »\nOdjeknula su dva pucnja, policija odmah uletela: Svi detalji samoubistva Marjana iz Vranja - žena primetila da nešto sa…\nVELIKI broj ljudi okupio se u Ulici Ive Andrića u blizini groblja u Vranju. Kao bomba je odjeknula vest da je ubica Marjan S. mrtav. Građani su bili uplašeni nakon dolaska brojnih policijskih snaga, kada su odjeknula dva pucnja. Žena u čijem… »\nLociran sarin ubica: Navodno se nalazi u dvorištu porodične kuće, policija blokirala deo Vranja\nMarjan Stamenković (47), optužen za ubistvo Sare Asanović, navodno je lociran upravo u dvorištu porodične kuće na teritoriji grada Vranja. Velike policijske snage blokirale su taj deo grada, a on se navodno krije u šupi. Akcija je u toku… »\nSve vreme se krio u šupi: Lociran ubica devojke iz Vranja\nMarjan S, optužen za ubistvo Sare Asanović lociran je upravo u dvorištu porodične kuće na teritoriji grada Vranja. Velike policijske snage blokirale su taj deo grada, a on se navodno krije u šupi. Akcija je u toku. ***… »\nKAKO "Večernje novosti" ekskluzivno saznaju, Marjan S, optužen za ubistvo Sare Asanović lociran je upravo u dvorištu porodične kuće na teritoriji grada Vranja. Velike policijske snage blokirale su taj deo grada, a on se navodno krije u šupi. Akcija… »\nDnevnik pre 18 minutajoš 3 povezane